Perkara Luar Biasa Tentang Israk Mikraj Yang Mama Boleh Ceritakan Pada Anak-Anak

Menurut kalendar Islam, setiap 27 hari bulan pada bulan Rejab, umat islam meraikan peristiwa Israk Mikraj. Apa itu Israk Mikraj dan mengapa kita meraikannya? Si manja mungkin akan bertanya kepada Mama tentang ini apabila tibanya hari tersebut.
Maksud Israk Mikraj

Israk bermaksud Rasulullah dibawa malaikat Jibrail dari Mekah ke Baitul Maqdis menaiki haiwan buraq pada satu malam.
Mikraj pula bermaksud perjalanan Baginda dari Masjid al-Aqsa, Baginda dibawa menghadap Allah Rabbul Jalil di Sidratul Muntaha melalui tujuh lapisan langit.
Sangat menarik sebenarnya peristiwa ini. Ini beberapa perkara luar biasa tentang hari tersebut yang Mama boleh kongsikan dengan anak-anak:
7 Perkara Luar Biasa Tentang Israk Mikraj
1. Di Syurga, Telapak Kaki Bilal Didengari
Daripada Abu Hurairah RA, telah berkata Nabi Muhammad SAW kepada Bilal ketika solat Fajar: “Wahai Bilal! Khabarkan kepadaku amalan yang paling utama telah kamu lakukan sejak memeluk Islam. Ini kerana, aku mendengar gerakan kaki di sisiku di dalam syurga.” Bilal menjawab: “Tidak ada amalan utama yang aku amalkan kecuali aku akan berwuduk pada waktu malam atau siang melainkan aku akan solat dengan wuduk tersebut di samping solat-solat yang diwajibkan ke atasku.” (Hadis Riwayat al-Bukhari)
2. Nabi-nabi Bersama Umat Masing-masing
Ibn Anas RA meriwayatkan bahawa Rasulullah SAW bersabda: “Nabi Muhammad SAW melintasi nabi-nabi AS dan melihat umat masing-masing. Ada nabi yang umatnya satu kaum, ada nabi yang umatnya beberapa orang sahaja dan ada nabi yang tidak berumat walau seorang pun. Kemudian baginda SAW melihat lautan manusia yang besar. Apabila baginda bertanya: “Siapa mereka? Dijawab kepada baginda SAW: “Itulah Musa bersama umatnya.” Kemudian dikata kepada Nabi Muhammad SAW: “Angkatlah pandanganmu dan lihatlah di ufuk sana dan ufuk sana.” Apabila Rasulullah SAW melihatnya, dikatakan kepada baginda: “Itulah umatmu. Di antara mereka akan ada 70,000 orang yang bakal memasuki syurga tanpa hisab.” (Hadis Riwayat at-Tirmidzi)
3. Bagi Pendakwah Yang Melupakan Diri, Ini Hukumannya

Daripada Anas bin Malik RA, Rasulullah SAW bersabda: “Tatkala saya diisrakkan, saya melihat beberapa orang yang lidahnya dipotong dengan gunting dari api. Saya bertanya, ‘Wahai Jibril, siapakah mereka itu?’ Dia menjawab: ‘Mereka adalah para khatib umatmu, mereka memerintahkan kepada orang-orang untuk berbuat kebaikan, namun mereka melupakan diri mereka sendiri padahal mereka membaca kitab. tidakkah mereka menggunakan akalnya?” (Hadis Riwayat Ahmad)
4. Haruman Dari Keluarga Masyitah
Diriwayatkan daripada Ibn Abbas RA, Rasulullah SAW bersabda: “Nabi Muhammad SAW tercium satu bau yang amat harum. Apabila baginda SAW bertanya pada Jibril AS, Jibril menjawab: “Itulah bauan Masyitah (tukang sikat anak perempuan Firaun) dan anak-anaknya. Satu hari, ketika dia (yakin Masyitah) sedang menyikat rambut anak perempuan Firaun, tiba-tiba sikat terjatuh dari tangannya. Ketika mengambil sikat itu ia berkata, ‘Bismillah (Dengan nama ALLAH).’ Lalu anak perempuan Firaun bertanya: ‘Adakah kamu menyebut nama bapaku?’ Masyitah menjawab, ‘Tidak, tetapi aku menyebutkan nama Tuhanku dan Tuhan bapamu, iaitu ALLAH’. Lantas anak perempuan Firaun memberitahu kepada ayahnya (Firaun), lalu Masyitah dibunuh bersama anak-anaknya.” (Hadis Riwayat Ahmad)
5. Balasan Kepada Mereka Yang Mengumpat

Anas bin Malik RA meriwayatkan bahawa Rasulullah SAW bersabda: “Pada malam aku dimikrajkan, aku melalui satu kaum yang mempunyai kuku daripada tembaga. Mereka mencakar muka dan dada mereka. Aku lalu berkata: “Siapa mereka ini, wahai Jibril?” Jibril menjawab: “Mereka ialah orang yang memakan daging manusia (mengumpat) dan menjatuhkan maruah mereka.” (Hadis Riwayat Ahmad & Abu Daud)
6. Melihat Rupa Asal Dajal
Diriwayatkan daripada Nawwas bin Sam’an al Kilabi dia berkata bahawa Rasulullah SAW bersabda: “Bukan dajal yang aku khuatirkan akan memudaratkan kalian. Kerana jika dajal muncul, sedangkan aku masih berada di antara kalian, maka akulah yang akan menghadapinya, bukan kalian. Jika dia muncul, sedangkan saya tidak lagi berada di antara kalian, maka setiap orang Muslim wajib membela dirinya, dan ALLAHLAH yang menjaga setiap orang Muslim sepeninggalanku. Sesungguhnya dajal adalah seorang yang berusia muda, berambut kerinting, dengan bola mata yang menonjol. Dan sesungguhnya pasukan berkudanya memenuhi kawasan antara negeri Syam dan Iraq, lalu menyebar ke segala penjuru. Hai hamba-hamba ALLAH, berpendirian teguhlah kalian.” (Hadis Riwayat Muslim)
7. Berbekam Ada Khasiatnya Tau Mama

Diriwayatkan daripada Ibn Abbas RA, daripada Nabi Muhammad SAW, baginda bersabda: “Sebaik-baik hari untuk kalian (berbekam) adalah hari ketujuh belas, kesembilan belas dan kedua puluh satu, baginda bersabda: “Tidaklah aku melewati sekumpulan malaikat pada malam aku diisrakkan kecuali mereka berkata; ‘Engkau harus berbekam wahai Muhammad’.” (Hadis Riwayat Ahmad)
Rupanya banyak perkara luar biasa yang terjadi pada peristiwa Israk Mikraj. Sama-sama kita menghayati nilai-nilai dan hikmah hari Israk Mikraj ini dan ceritanya kepada anak-anak kita.

Dapatkan lebih banyak tips cerita keagamaan di SINI.


Nak Cari Pendapatan Pasif? Ini Yang Mama dan Papa Perlu Tahu!

Mencari rezeki bukan perkara yang mudah. Malah seseorang perlukan kemahiran serta bakat untuk menambah pendapatan isi rumah.
Mungkin sekarang Mama rasa duit tak cukup, ataupun perlukan pendapatan pasif untuk hidup lebih selesa dan berikan yang terbaik untuk anak-anak.
Dengan mempunyai pendapatan pasif, Mama boleh berbelanja dengan selesa dan tidak lagi memikirkan kenapa barang semua mahal.
Mama Siti nak terangkan sikit lah tentang ini. Jom kita baca!
Apa Itu Pendapatan Pasif

Pekerjaan sampingan mungkin dilakukan kerana keperluan, apabila pendapatan kerja utama tidak mencukupi untuk menampung mereka, atau keperluan dan kehendak semata-mata untuk memperoleh lebih banyak pendapatan.
Mestilah anak-anak menjadi tanggungjawab utama kita ataupun belanja anak cukup tapi nak belanja diri sendiri atau keluarga tak cukup. Boleh tambahan pendapatan pasif pula.
Bagaimana Mama Membuat Pendapatan Pasif?
1. Pemasaran Gabungan (Affiliate Marketing)

Di zaman Twitter dan TikTok, ini kerja yang paling mudah yang Mama boleh cuba dalami.
Affiliate marketing menjadi pekerjaan pendapatan sampingan yang popular pada tahun 2022. Banyak sangat jenis kerja gabungan yang boleh Mama buat ikut minat Mama.
Pastikan Mama pilih barang yang khusus supaya mendapat lebih banyak sambutan daripada orang luar. TikTok adalah salah satu platform yang popular untuk pemasaran gabungan berbanding Facebook dan Twitter mengikut target audience Mama.
Banyak kelebihannya seperti Mama tidak perlu menyimpan stok. Senang cakap, macam jadi sales person, tapi secara dalam talian. Lebih ramai pelanggan Mama membeli melalui affiliate link itu, lebih banyak komisen yang Mama akan dapat.
Dengan cara ni, Mama boleh la dapat duit lebih, malah boleh menyimpan untuk dana kecemasan Mama.
2. Bakat dan Kemahiran
Bagi mereka yang mempunyai sesuatu bakat dan kemahiran, Mama bolehlah peroleh pendapatan pasif dengan cara ini.
Contohnya, jika Mama mempunyai  kebolehan untuk mengajar, mungkin Mama boleh menjadi tutor online.
Bagi orang yang suka berkomunikasi dan menjadi tumpuan, menjadi TikToker, vlogger dan YouTuber adalah yang paling sesuai untuk Mama. Mama juga boleh menjadi freelance di website seperti Fiverr, Workana dan Upwork.
Jika Mama minat alat solek dan pandai solekkan orang, bolehlah Mama cuba jadi jurusolek atau MUA.
Jika Mama pandai mengaji, boleh juga buka kelas mengaji. Ghost writer juga antara kerja yang popular sebab mereka perlu menulis dan menyelesaikan tugasan bertulis tanpa nama bagi pihak pelanggan Mama.

3. Perniagaan Sampingan
Jika Mama dan Papa suka berbisnes, bolehlah cuba berniaga sampingan pada masa lapang. Salah satu perniagaan yang pasti akan membawa untung adalah penghantaran makanan ke rumah.
Jika Mama masak sedap dan yakin dengan kemahiran memasak, cubalah buat satu menu itu dan jual di tempat kerja atau pada jiran-jiran.
Selain itu, Mama juga boleh mencuba menjual barangan preloved di platform seperti TikTok Shop, Shopee, dan Carousell. Mama juga boleh cari barang trending atau syarikat popular untuk mendaftar sebagai ejen-ejen dropship.
4. Car Boot Sale

Kalau banyak sangat baju dekat almari tu dan tak terpakai, tapi MASIH elok, apa kata Mama buat jualan car boot sale?
Disamping menambah pendapatan, Mama juga dapat kosongkan almari untuk baju baharu dan meningkatkan pendapatan Mama.
Bukan baju je tau! Handbag, perabot, alatan dapur dan sebagainya pun boleh dijual.
Antara kawasan car boot sale yang famous yang Mama boleh join adalah, Lembah Keramat, Puncak Jalil dan Taman Melawati.
5. Data Entry, Customer Service

Jika Mama inginkan pekerjaan yang tetap dengan masa, Mama boleh cuba apply kerja data entry dan customer service. Kerja-kerja seperti ini sebenarnya amat popular.
Sebagai customer service, Mama akan mewakili syarikat dan bekerjasama untuk bercakap dan menjawab pertanyaan daripada pelanggan mengenai produk dan perkhidmatan mereka tawarkan.
Banyak platform yang menawarkan pekerjaan seperti ini. Antara platform yang Mama boleh lawat adalah GoGet.
Terdapat pelbagai jenis kerja yang tersedia di GoGet dan Mama boleh memohon bila-bila masa dan di mana-mana sahaja. Pelbagai pekerjaan yang tersedia seperti pentadbiran, logistik, operasi, jualan/pemasaran, rumah dan banyak lagi.

Itulah serba sedikit ilmu tentang pendapatan pasif yang Mama boleh cuba. Jika kerja tidak berapa berat, mungkin boleh pertimbangkan kerja-kerja ini untuk menambahkan isi pendapatan rumah ataupun jika Mama mahu menyimpan dana kecemasan.
Barang-barang anak, barang sekolah pun memerlukan duit yang banyak tau!
Selamat mencuba~

Dapatkan lebih banyak tips kewangan di SINI!


Kelab Enfamama A+ Menjemput Mama Bertukar Tips Keibubapaan dengan Selebriti Kegemaran Mama

Ingin tingkatkan ilmu keibuan Mama dan mencuba barangan percuma? Kelab Enfamama A+ mungkin komuniti keibuan yang Mama sedang cari!
Ia bukan sekadar aplikasi dan keahlian percuma, tetapi ia juga merupakan satu komuniti wanita dan ibu yang berdedikasi untuk meningkatkan kemahiran keibubapaan mereka. Sambil membantu memberikan apa sahaja yang terbaik untuk anak-anak mereka.
Berikut adalah beberapa faedah menjadi ahli Kelab Enfamama A+:
Pertemuan Eksklusif Dengan Selebriti dan Pakar Penjagaan Kesihatan
Ahli Kelab Enfamama A+ akan mendapat jemputan eksklusif ke acara dan aktiviti keibuan dimana mereka boleh bertemu ikon dan personaliti tv kegemaran mereka secara berhadapan!
Ogos lalu, Kelab EnfamamaA+ menganjurkan acara fizikal ‘Real Talk with Nur Fazura & Dr Nik Raihan’ di mana ahli kelab bertemu selebriti Malaysia, Fazura sambil berkongsi petua dan nasihat keibubapaannya.
Kredit gambar: Kelab Enfamama A+
Mereka turut disertai pakar penjagaan kesihatan, Dr Nik Raihan, bercerita tentang kepentingan nutrien untuk kanak-kanak yang sedang membesar.
Ahli Kelab Enfamama A+ juga dapat menikmati pelbagai jenis aktiviti yang dianjurkan semasa acara fizikal tersebut. Mama-mama di acara itu juga berpeluang untuk tanyakan soalan daripada panel mengenai nasihat dan pengalaman keibubapaan, malah dapat bergambar dengan Fazura! Seronoknya!

Faedah Kelab Enfamama A+ Yang Lain
Kredit gambar: Kelab Enfamama A+
Dapatkan sampel percuma dihantar terus ke depan pintu MamaDapatkan petua dan nasihat berguna tentang pelbagai isu keibubapaanDiskaun dan ganjaran eksklusif dengan pembelianGanjaran istimewa pada hari lahir MamaTawaran dan promosi eksklusif daripada syarikat yang mengambil bahagian
Tambahan pula, Mama yang mendaftar juga berpeluang untuk mendapatkan tudung Fazura yang terbaharu! Hanya untuk masa terhad dan sementara stok masih ada sahaja ya.

Cara Mendaftar
Pendaftaran untuk menyertai Kelab Enfamama A+ adalah semudah 1-2-3. Hanya klik pada pautan berikut dan isikan butiran lengkap Mama di: Pendaftaran Ahli Kelab Enfamama A+
Kredit gambar: Kelab Enfamama A+
Pautan tersebut akan meminta nama, alamat, nombor telefon, jenama pilihan Mama dan tarikh lahir anak Mama. Kemudian, klik ‘Submit’.
Selepas itu, Mama boleh memuat turun aplikasi mudah alih Kelab Enfamama A+ di mana Mama boleh mengakses pelbagai baucar dan tawaran serta mengikuti perkembangan terkini tentang apa-apa acara keibubapaan pada masa akan datang bersama influencer atau selebriti Malaysia kegemaran Mama.
Pada masa yang sama, Mama juga akan dapat pelajari perkara baharu tentang keibubapaan dan tumbesaran kanak-kanak daripada panel pakar perubatan.
Sertai Kelab Enfamama A+ Hari Ini
Selain mendapatkan nutrisi yang diperlukan untuk kehamilan Mama, manjakan diri Mama dengan lebih banyak lagi ganjaran istimewa yang khusus untuk ahlinya sahaja.
Sebagai ahli Kelab Enfamama A+, Mama berpeluang untuk menyertai acara yang serupa, dimana Mama boleh bertemu selebriti dan pakar yang akan berkongsi nasihat dan tips keibubapaan terbaik.
Setiap acara akan menampilkan penceramah jemputan baharu; ini bagi memastikan ahli dapat belajar pelbagai ilmu dari pakar yang berbeza. Mama pasti tak akan kecewa punyalah!
Jadi, apa tunggu lagi Mama? Klik pada pautan ini untuk mendaftar sebagai ahli Kelab Enfamama A+ dan nikmati faedah ini hari ini! Mama sangat deserve this!
[MYS-01-01P02-22374]
Artikel ini diolah daripada versi Bahasa Inggeris di Motherhood Story.

Dapatkan lebih banyak info tentang keibubapaan di SINI!


Anak Mama Akan Join ‘School Trip’? Ini Tips Untuk Kurangkan Rasa Risau Mak Ayah

Kem-kem sekolah ni tidak akan dapat dielak apabila anak kita dah masuk alam persekolahan. Mesti ada kem motivasi, kem kepimpinan malah lawatan ke zoo pun ada! Lagi-lagi masa musim cuti sekolah yang panjang ni kan.

Kredit gambar: SYAZWAN YAZID / Shutterstock.com
Sebagai ibu bapa, Mama mungkin akan lebih risau dengan keadaan anak-anak sewaktu lawatan sekolah ni, terutamanya bagi mereka yang pertama kali membenarkan anak menyertai lawatan sekolah tersebut.
Kadangkala mereka akan terlalu teruja dan hilang kawalan sewaktu berada di luar sekolah bersama rakan-rakan. Mama Siti faham akan kebimbangan Mama. Sebab itu, Mama Siti mempunyai beberapa tips untuk kurangkan rasa risau Mama dan Papa tu!
Jom kita baca dengan lebih lanjut.
5 Tips Untuk Lawatan Sekolah Anak Berjalan Lancar
1. Pakaian Yang Sesuai

Pastikan anak-anak berpakaian yang selesa dan bukannya memakai baju tidur atau baju mandi ya Mama! Beri pakaian yang sesuai seperti baju cotton, seluar yang senang untuk bergerak.
Sepasang kasut yang selesa atau kasut sukan adalah satu kemestian juga!
Tiada siapa yang suka kaki melecet atau cedera. Oleh itu, sediakan pakaian yang sesuai untuk mereka sewaktu lawatan sekolah ni.
2. Beg Galas Yang Lengkap Dengan Keperluan Asas

Mempunyai barang yang lengkap di dalam beg galas anak-anak adalah satu kemestian! Pastikan Mama sudah sediakan barang-barang keperluan mereka seperti air, plaster, tisu, beberapa snek sihat, telefon kecemasan, dan lain-lain.
Lebih baik bersedia daripada menyesal! Berbaloi juga untuk berikan mereka beg galas yang ringan dan selesa untuk kanak-kanak.
Dengan cara ini, mereka tidak akan merasakan ia adalah aksesori lain yang “perlu mereka bawa di belakang”.
3. Berikan Telefon Kecemasan

Mungkin Mama rasa ia terlalu awal untuk memberi mereka telefon kecemasan, tetapi jika berlaku sesuatu kecemasan, mereka boleh hubungi Mama dengan segera.
Terangkan pada mereka ia hanya telefon kecemasan dan telefon apabila berdepan dengan situasi kecemasan. Ajarkan mereka apa itu situasi kecemasan yang mungkin akan berlaku dan bila boleh gunakan telefon tersebut.
4. Penjejak GPS

Terdapat banyak kes keculikan dan kehilangan anak. Lagi-lagi apabila mereka berada di luar sekolah.
Untuk langkah berjaga-jaga, berikan mereka penjejak GPS ini. Dengan menggunakan alat ini, Mama dapat pastikan mereka masih dalam perjalanan ke destinasi.
Penjejak GPS yang baik untuk kanak-kanak mestilah memberi Mama penjejakan lokasi masa nyata, bukan lokasi terakhir mereka berada dan juga harus ada ciri menghubungi anak-anak apabila Mama berasa risau.
5. Ajarkan Mereka Perkara Asas

Sebelum mereka pergi ke mana-mana lawatan sekolah ataupun kem, pastikan Mama dan Papa bincangkan persediaan mereka.
Sediakan mental dan fizikal anak-anak supaya mereka akan tahu apa yang akan berlaku sewaktu lawatan tersebut – Mama boleh rujuk guru yang bertanggungjawab untuk bantu terangkan pada anak-anak.
Ingatkan anak-anak untuk mendengar arahan guru-guru dan jangan terlalu seronok sampai tak ingat dunia! Pastikan mereka dengar dengan teliti dan ulang semula apa yang telah diberitahu supaya mereka faham.
Mungkin ia agak susah untuk kita lepaskan anak kita bersama cikgu-cikgu ke lawatan sekolah, lagi-lagi di luar kawasan sekolah.
Oleh itu ambilah langkah berjaga-jaga. Harap-harap tips ini dapat membantu Mama sediakan anak dari segi mental dan fizikal sewaktu ada lawatan sekolah ini.

Dapatkan lebih banyak tips keselamatan anak-anak di SINI!


Cara Mudah Menyediakan Resepi Nasi Hujan Panas (Lagi Sedap!) Dihidangkan Bersama Daging Masak Hitam

Nak buat resepi nasi hujan panas ni sebenarnya Mama tak perlukan banyak bahan pun malah bahan-bahan yang digunakan juga sangat mudah diperoleh. Kalau lihat menu ni, nampak macam susah kan? Tapi taklah Mama! Menu ini sangat senang dan tidaklah begitu renyah untuk memasaknya.
Nasi yang sering dijadikan menu utama di kebanyakan majlis keraian dan perayaan bukan sahaja mudah tapi sangat sedap kalau dinikmati bersama daging masak hitam atau ayam masak merah dan juga jelatah.
Malah, warna nasinya yang berwarna-warni dan begitu cantik pastinya membuka selera anak-anak Mama.
Jadi, bagi membantu Mama semua memikat selera keluarga, di bawah ini Mama Siti telah kongsikan bahan-bahan serta langkah-langkah memasak untuk dijadikan sebagai panduan. Jom lihat!
Resepi Nasi Hujan Panas dan Resepi Daging Masak Hitam
Resepi Nasi Hujan Panas

Bahan-bahan
4 1/2 pot beras basmathi
Bahan tumisan
1 biji bawang besar2 ulas bawang putih2 inci halia4 sekawan3 helai daun pandan3 sudu besar minyak sapi1 ketul kiub ayam2 pot susu penuh krim2 1/2 pot airPewarna merah, kuning dan hijauGaramSerbuk perasa
Cara-cara
#1. Rendam beras selama 30 minit, kemudian basuh dan toskan.
#2. Panaskan minyak sapi dan tumis bahan empat sekawan.
Kredit gambar: Facebook @MAHN
Kemudian masukkan bawang besar, bawang putih dan halia. Tumis sehingga naik bau.
#3. Masukkan daun pandan, kiub ayam, dan beras. Tuangkan susu penuh krim dan air. Kemudian masukkan garam dan perasa.
Kredit gambar: Facebook @MAHN
#4. Masak nasi sehingga hampir kering, tutup periuk dan tanak nasi sehingga masak. Setelah nasi kering, titiskan pewarna.
Kredit gambar: Facebook @MAHN
Kacau nasi sehingga warna sekata dan sedia untuk dihidangkan!
Nak lagi sedap, hidangkan resepi nasi hujan panas ini dengan daging masak hitam di bawah:
Resepi Daging Masak Hitam

Bahan-bahan
500gm dagingKicap manis3 sudu besar cili boh1/2 serbuk lada hitamMinyak masak1 biji ubi kentang2 biji bawang besar (dikisar)5 ulas bawang putih (dikisar)1 batang kulit kayu manis2 kuntum bunga lawang
Cara-cara
Perap daging dengan dua sudu cili boh dan kicap secukupnya selama 30 minit.Tumiskan kesemua bahan yang telah dikisar sehingga ia keperangan dan berbau harum.Kemudian masukkan perapan daging tadi. Masukkan ubi kentang.Apabila agak kering, masukkan garam dan gula secukupnya dan setengah sudu serbuk lada hitam. Kacau sebati, tutup periuk dan masak seketika.
Tips/Petua Menyediakan Resepi Nasi Hujan Panas
Pastikan nasi benar-benar kering sebelum meletakkan pewarna.Guna sudu yang berasingan untuk setiap jenis warna.Jarakkan setiap titisan warna berlainan supaya tidak bercampur.Biarkan warna menyerap ke dalam nasi seketika. Jangan kacau nasi tersebut.Setelah ia kelihatan kering barulah dikacau untuk menggabungkan warna-warna tadi supaya kelihatan menarik dan cantik.
Di harap dengan perkongsian resepi ini dapat menambah semangat Mama di dapur. Selamat mencuba! Jom cuba resepi nasi ayam hainan pula!

Jom cuba pelbagai aneka resepi yang lain beserta tips memasak yang berguna di SINI!


Top 26 Pulau Tercantik di Malaysia. Sekali Jejak Kaki, Meronta Tak Nak ‘Back to Reality’!

Paparan di televisyen dan media sosial selalu buatkan kita rasa teringin melancong ke luar negara. Namun begitu, Mama Siti rasa kita wajar mempertimbangkan pulau-pulau yang ada di seluruh Malaysia.
Kalau pulau di Sabah terkenal dengan pasir memutih dan aktiviti menyelam, pulau di Semenanjung pula mendapat tarikan daripada terumbu karangnya.
Kali ini, Mama Siti kongsikan keunikkan setiap satu pulau-pulau yang terdapat di Malaysia ini. Jom kita lihat lebih dekat lagi tawaran yang disediakan di setiap lokasi.
25 Pulau Tercantik Di Malaysia Yang Harus Dikunjungi
#1 Pulau Mabul, Sabah

Salah satu lokasi muck diving terbaik di dunia ialah di Pulau Mabul. Perjalanan 15 minit menaiki bot laju dari Pulau Sipadan bakal menawarkan aktiviti menarik buat pengunjung yang datang.
Menariknya, Seaventures Dive Resort menawarkan Kursus PADI iaitu kursus mendapatkan lesen menyelam. Sekain itu, jangan lepaskan peluang untuk menyertai pesta air Regatta Lepa yang memaparkan adat resam dan tradisi ‘Gipsi Laut‘
#2 Pulau Tioman, Pahang

Faktor utama kedatangan pelancong ke Pulau Tioman adalah kerana batu karangnya yang indah. Itulah sebabnya pulau ini terkenal dengan aktiviti menyelam skuba dan snorkeling.
Selain aktiviti air, Mama boleh menerokai kepelbagaian flora dan fauna dengan aktiviti jungle trekking. Paling seronok, terdapat air terjun di hutan Pulau Tioman ini.
#3 Pulau Bohey Dulang, Sabah

Dikatakan suhu air di pulau ini sentiasa suam disebabkan oleh keadaan iklim tropika di sana. Waktu terbaik datang ke Pulau Bohey Dulang ialah pada bulan Februari hingga April. Tempoh waktu tersebut terlindung dari hujan lebat atau ribut.
Selain itu, Mama boleh melawat Taman Marin Tun Sakaran untuk melihat sendiri pembiakan spesies kerang gergasi dan rumpai laut.
#4 Pulau Lankayan, Sabah

Aktiviti tumpuan di Pulau Lankayan ialah skuba diving. Pelbagai hidupan laut boleh dilihat sendiri apabila menyelam di sini. Para penyelam sering datang ke sini untuk melihat sendiri Leopard Shark, Whale Shark dan Giant Grouper.
#5 Pulau Kapalai, Sabah

Tidak jauh dari Pulau Sipadan, terdapat resort terapung di Pulau Kapalai, Sabah. Resort yang dibina di atas laguna pasir yang dikelilingi batu karang.
Bayangkan, Mama dapat melihat keindahan terumbu karang semula jadi dari atas balkoni resort sahaja di waktu siang. Ditambah pula dengan air jernih kebiruan pasti menjadikan pengalaman percutian yang tak dapat dilupakan.
#6 Pulau Mamutik, Sabah

Sebuah pulau kecil yang menjadi sebahagian Taman Laut Tunku Abdul Rahman di Negeri Sabah. Seperti biasa, kalau datang ke pulau-pulau di Sabah, jangan lepaskan peluang melihat keindahan lantai laut yang memukau pandangan.
Pulau ini juga merupakan satu-satunya pulau dalam Taman Negara yang dibenarkan untuk membina khemah sambil beristirehat.
#7 Pulau Carey, Selangor

“Selangor ada pulau? “
Eh, mestilah ada. Pulau Carey ialah destinasi santai dan rekreasi yang terletak di pantai barat Malaysia.
Aktiviti menarik disini termasuklah melawat Mah Meri Cultural Village iaitu sebuah perkampungan orang asli yang membolehkan Mama merasai suasana masyarakat orang asli, lengkap dengan pakaian, kraftangan, dan tariannya sekali.
#8 Pulau Ketam, Selangor

Satu lagi pulau di Negeri Selangor yang terletak berdekatan dengan Pelabuhan Klang. Uniknya, pulau ini dihuni oleh ramai nelayan berbangsa Cina.
Lebih menarik, sebagai pulau yang telah lama diduduki, tiada satu pun kereta disini kerana pengangkutan darat utama di pulau ini ialah basikal. Menarik bukan?
#9 Pulau Dayang Bunting, Kedah

Ia terkenal dengan cerita rakyat tentang puteri kayangan bernama Mambang Sari yang pernah tinggal di Tasik Dayang Bunting.
Pengunjung yang datang ke tasik ini sebenarnya tertunggu-tunggu untuk melihat sendiri bukit-bukau yang membentuk wanita hamil sedang berbaring.
#10 Pulau Bruit, Sarawak

Sebuah pulau terbesar di Sarawak yang mempunyai 13 buah kampung di sebelah pantai barat. Cara pengangkutannya sama seperti ke Pulau Langkawi iaitu dengan menaiki feri. Ya, Mama boleh bawa kereta sendiri ke pulau ini.
Tanahnya yang subur menjadikan pulau ini rancak dengan tanaman sawah padi. Pertama kali dalam hidup Mama Siti teruja bila ada sawah di atas pulau.
Kalau Mama teringin nak beli ole-ole buat diri sendiri dan keluarga, jemput singgah di Pekan Daro.
#11 Pulau Besar, Johor

Di Negeri Johor juga ada satu lagi pulau yang menawarkan pakej berkanu di persisiran pantai. Kalau ada yang belum tahu, kanu lebih kurang sama seperti kayak, cumanya kali ini Mama dapat menghirup udara segar dikelilingi air laut.
Namun jika Mama inginkan aktiviti yang lebih santai, berehatlah di pondok pantai sambil memesan minuman untuk menenangkan fikiran.
#12 Pulau Jerejak, Pulau Pinang

Prison Trail ialah salah satu aktiviti di Pulau Jerejak. Ya, Mama tak salah baca. Pulau ini dahulunya ialah bekas penempatan banduan, disebabkan itulah banyak peninggalan sejarah seperti bangunan penjara, pusat tahanan bawah tanah dan jeti yang terbiar.
Jangan bimbang, ada pemandu arah yang akan membantu dan Mama juga tidak berjalan kaki ke lokasi-lokasi tersebut, sebaliknya boleh menaiki basikal dan ATV.
Aktiviti dan lokasi lain termasuklah:
Sunset CruiseTangga Ke Syurga Dan Buaian LombokPantai JerejakWall Climbing
#13 Pulau Perhentian, Terengganu

Aktiviti wajib apabila datang ke Pulau Perhentian ialah menyelam skuba dan snorkeling. Selain itu, Mama jangan lepaskan peluang untuk rentas hutan (jungle trekking) dan mendaki bukit yang terdapat kincir air di atasnya.
Perjalanan untuk ke Pulau Perhentian memerlukan pelancong naik bot dari Jeti Kuala Besut dengan harga tiket bermula dari RM 40 dan RM 70.
#14 Pulau Harimau, Johor

Pulau Harimau menawarkan lokasi percutian yang lebih privasi dan romantik.
Daya tarikan pulau ini ialah struktur pulaunya yang unik seakan-akan pulau-pulau di Caribbean. Pengalaman menyelam snorkeling dalam struktur gua disini sangat mengujakan para pelancong yang hadir.
#15 Pulau Redang, Terengganu

Pulau Redang sering menjadi sebutan pelancong disebabkan oleh air laut yang jernih serta persekitarannya yang bersih.
Pulau yang terletak di daerah Kuala Terengganu ini telah digazetkan sebagai salah satu pulau dilindungi dalam Taman Laut Terengganu. Disebabkan itulah Pulau Redang kaya dengan pelbagai flora dan fauna.
#16 Pulau Pangkor, Perak

Sangat banyak aktiviti yang boleh dilakukan di Pulau Pangkor antaranya ialah sukan air seperti banana boat, outrigger, paparazzi, big mable, matrix, half pipe, super cube, high roller, water ski dan parasailing.
Selain sukan air, terdapat juga aktiviti ATV Adventure yang memberi peluang Mama mendaki dan menuruni bukit, melalui persisir pantai dan hutan.
Dua terminal yang disediakan untuk ke Pulau Pangkor terletak di Jeti Lumut dan Kompleks Jeti Marina Island.
#17 Pulau Langkawi, Kedah

Walaupun nama tempat ini sudah tidak perlu diperkenalkan lagi, tetapi Mama Siti suka ingin berkongsi tentang keunikan yang ada disini. Kereta kabel dan kereta kabel antara kelebihan yang belum ada lagi di pulau-pulau yang lain.
Tambahan pula, setiap dua tahun sekali Langkawi akan mengadakan pameran maritim dan aero angkasa (LIMA). Penganjuran yang seterusnya akan dilangsungkan pada bulan Mei 2023 tau.
#15 Pulau Payar, Kedah

Lokasinya terletak hanya 30 km dari Pulau Langkawi juga sering didatangi oleh pelawat dari Kuah dan tanah besar Pulau Pinang. Pulau Payar ialah syurga menyelam di Langkawi.
Terdapat 15 lokasi menyelam yang mempunyai pelbagai jenis terumbu karang serta hidupan laut yang lain.
Pelbagai jenis spesies ikan bersaiz besar yang tidak ditemui di perairan cetek boleh dijumpai di sini termasuklah mantel rays, seahorses, sweetlips, angelfishes, barracudas dan snappers.
#16 Pulau Tikus, Pulau Pinang

Pulau kecil ini terletak di George Town dan berada tidak jauh dari Tanjung Tokong.
Selain dilawati kerana kecantikannya, tarikan utama pengunjung datang ke pulau ini ialah kerana street food.
Makanan paling mendapat sambutan tak lain tak bukan ialah chee cheong fun, pasembor dan rojak.
#17 Pulau Lang Tengah, Terengganu

Antara Pulau Redang dan Pulau Perhentian, terletaknya Pulau Lang. Pengunjung perlu menaiki bot laju dari Jeti Merang memandangkan tiada pengangkutan lain yang disediakan ke sana.
Perjalanan 45 minit itu tidak sia-sia kerana Mama bakal menikmati percutian yang lebih privasi kerana Pulau Lang Tengah ialah pulau terpencil yang hanya mempunyai tiga buah hotel sahaja.
#18 Pulau Sipadan, Sabah
Kredit gambar: I Love Borneo
Pulau yang terletak di Negeri Sabah ini mendapat pengiktirafan sebagai lokasi menyelam terbaik di dunia. Pulau Sipadan sangat mementingkan kelestarian ekologi. Sebab tu air lautnya sangat jernih, dan bersih!
#19 Pulau Rawa, Johor

Nama Rawa itu sendiri diambil dari istilah bahasa Melayu yang bermaksud burung merpati. Pemandangan di Pulau Rawa sungguh mempesonakan mata yang memandang.
Oleh itu, jangan lepaskan peluang menjelajah hutan (jungle trekking) untuk menikmati keindahan dari atas puncak bukit.
Hanya Pulau Rawa yang ada gelongsor air (waterslide) yang berpenghujungkan air laut. Tidak ada lagi pengalaman seumpama ini di tempat lain yang biasanya hanya ada gelongsor air di kolam renang sahaja.
#20 Pulau Pemanggil, Johor

Datang ke Pulau Pemanggil, Mama dibenarkan melawat perkampungan tempatan yang ada disini. Kampung Buau dan Kampung Pak Leh memberi peluang kita merasai sendiri kehidupan masyarakat disini di samping mempelajari budaya hidup mereka.
Namun begitu, perjalanan ke Pulau Pemanggil boleh memakan masa sehingga empat jam dengan menaiki bot dari Jeti Mersing.
#21 Pulau Gaya, Sabah

Perjalanan dengan hanya menaiki bot dari Kota Kinabalu sudah memadai untuk sampai ke Pulau Gaya. Hanya di Pulau Gaya, Mama boleh mencuba aktiviti flying fox antara pulau ke pulau sepanjang 250 m.
Mama juga boleh menerokai kepelbagaian flora dan fauna dalam hutan hujan tropika yang masih terpelihara di pulau ini.
#22 Pulau Mataking, Sabah

Kalau selalu hanya berkayak di sungai dan tasik, kali ini kita berkayak pulau di laut.
Terdapat pakej lengkap yang ditawarkan oleh pihak resort kepada yang berminat mencuba aktiviti ini. Kalau kena pada musimnya, Mama boleh melihat penyu naik ke pantai untuk bertelur dan menetas.
#23 Pulau Aur, Johor

Mama boleh mengunjungi Teluk Berhala, sebuah perkampungan nelayan yang dilengkapi dengan sekolah, balai polis, masjid dan gerai makan.
Tidak dilupakan aktiviti sukan air yang terdapat di pulau ini. Menyelam skuba, snorkeling dan mendaki bukit. jika berpeluang mendaki Bukit Letak Semalu, Mama dapat melihat pemandangan yang indah pulau-pulau berhampiran.
#24 Pulau Rawa, Terengganu

Lokasinya terletak sangat hampir dengan Pulau Perhentian. Memandangkan tiada penginapan disediakan disini, pengunjung yang datang boleh menempah hotel atau resort di Pulau Perhentian.
Pulau Rawa ialah salah satu lokasi island hopping yang ditawarkan bagi pelancong dari pulau-pulau berhampiran.
#25 Pulau Gemia, Terengganu

Lokasinya yang terletak hanya 5 km dari semenanjung Terengganu menjadi salah satu perhatian pelancong ke pulau ini.
Berkayak, snorkeling, merentas hutan dan melihat penyu bertelur di waktu malam ialah aktiviti menarik yang boleh dilakukan di sini.
Mendapat julukan permata Negeri Terengganu, Pulau Gemia hanya mempunyai sebuah resort sahaja. Pengunjung boleh datang ke pulau ini melalui Jeti Marang yang mengambil masa 15 minit sahaja.
#26 Pulau Melaka, Melaka

Pulau buatan yang terdapat di Negeri Melaka ini mempunyai tawaran pemandangan matahari terbenam yang sangat cantik. Tidak cuma itu, di pulau ini juga telah dibina sebuah masjid yang tersergam indah diberi nama Masjid Selat.
Lokasinya yang terletak tidak jauh dari Bandaraya Melaka menjadi salah satu faktor kunjungan pelancong ke pulau buatan manusia ini.

Pulau di Malaysia tidak kurang cantiknya seperti di luar negara. Selain melakukan aktiviti sukan air, kita juga boleh melakukan aktiviti berkaitan mendaki bukit dan menerokai hutan.
Sekarang, sedikit sebanyak kita sudah tahu kelebihan pulau-pulau di Malaysia. Apa lagi? Buat perancangan segera dan datanglah ke pulau-pulau menarik di Malaysia.

Jom ke pelbagai tempat menarik di Malaysia dengan klik SINI.


Tips Keselamatan Semasa Memandu Kenderaan Bersama Si Manja

Masa memandu adalah waktu-waktu gentar buat ibu bapa. Anak selalu tak boleh duduk diam, menjerit, buat perangai dan macam-macam lah! Tetapi keselamatan mereka mesti menjadi top priority kita tau, Mama.
Adakah Mama tahu, dengan pemanduan yang lancar dan selamat, ia dapat elakkan daripada kemalangan dan dapat mengurang haus dan lusuh pada kereta? Secara tak langsung, ia dapat menjimatkan kos penjagaan kereta juga.
Mujurlah Mama Siti ada tips mudah dan senang ketika memandu bersama si manja. Jom baca!
9 Tips Keselamatan Semasa Memandu Bersama Si Manja
1. Gunakan car seat bayi sebaik sahaja mereka lahir.

Sebaik sahaja Mama dan si manja keluar dari hospital, Mama kena terus gunakan car seat bayi ya! Ia disyorkan untuk Mama memasang car seat bayi tidak lebih daripada 2 minggu sebelum lahirnya si manja.
2. Pastikan anak memakai tali pinggang keledar setiap kali berada dalam kereta.

Memakai tali pinggang keledar semasa kemalangan membantu memastikan Mama dan anak Mama selamat semasa berada di dalam kenderaan. Apabila badan terkeluar sepenuhnya dari kenderaan, ia akan membawa maut.
3. Pastikan pergi tandas sebelum perjalanan untuk elak accident dalam seluar.

Untuk menyenangkan kerja Mama, pastikan mereka pergi ke tandas sebelum masuk kereta. Kita tidak tahu keadaan tandas awam bagaimana. Hadkan pengambilan air dan makan mereka untuk mengelak mereka kerap ke tandas.
4. Pastikan ada barang keperluan dalam satu beg yang senang dibawa.

Lebih baik selamat daripada menyesal! Kita tidak tahu apa akan berlaku di dalam kereta dan dalam perjalanan ke suatu destinasi.
 Oleh itu, sediakan barang-barang keperluan dan letakkannya di dalam satu beg yang senang untuk di bawa ke mana-mana sahaja. Pil alergik, losyen, snek sihat, mainan kegemaran mereka dan yang mana Mama rasa keperluan.
5. Bawa kereta atau motorsikal dengan ‘steady’.

Bila membawa si kecil dalam kereta atau motorsikal, bawa slow dan steady je Mama. Mereka mungkin akan tantrum dan tidak mendengar kata serta menjerit dalam kereta.
Kadang-kadang terlebih teruja naik kereta. Tetapi Mama cuba bawa kereta dengan perlahan dan selamat. Pandu cermat! Jelaskan pada mereka tentang keselamatan dalam kereta.
6. Jelaskan tempat duduk depan hanya untuk orang dewasa.

Anak-anak perlu berada dalam car seat bayi mereka dan memakai tali pinggang keledar. Jelaskan pada mereka mengapa mereka tidak boleh duduk di depan sebelum menaiki kereta. Semuanya untuk keselamatan mereka.
7. Pastikan ada hiburan dalam kereta.

Untuk pastikan mereka dalam keadaan yang tenang dan selesa semasa berada di dalam kererta, Mama harus berikan mereka hiburan seperti headphones, iPad, buku cerita, ataupun mainan yang merangsang minda. Mesti mereka akan lebih tenang sewaktu berada di dalam kereta.
8. Jangan kongsi tali pinggang keledar dengan kanak-kanak lain.

Jangan sesekali buat yang ini Mama! Walaupun mereka merayu, meraung, menangis sekali pun! Ini semua untuk keselamatan mereka. Jangan bagi mereka kongsi tali pinggang keledar dengan sesiapa pun. Satu tempat duduk untuk satu orang sahaja!
9. Tetapkan peraturan semasa berada di dalam kereta.

Adakan peraturan tetap sewaktu berada dalam kereta. Ini akan mewujudkan rutin yang bagus sebaik sahaja mereka menjejakkan kaki ke dalam kereta.
Mungkin sedikit susah untuk ajarkan anak-anak keselamantan di dalam kereta. Mulalah sekarang sewaktu berada di rumah! Dapatkan infografik artikel di bawah! Selamat mencuba~

Dapatkan tips keselamatan anak-anak di SINI!


Ada Tetamu Nak Datang Rumah? Inilah Masanya Nak ‘Show Off’ Resepi Nasi Beriani Siam Atau Khao Mok Ghai Kita!

Sebagai tuan rumah, memang pening sikitlah kan fikir menu apa nak dihidangkan kepada tetamu yang datang ke rumah? Asyik menu sama ja yang dihidang mesti dah bosan kan?
Kali ini, Mama tak perlu pening-pening lagi sebabnya menu yang Mama Siti nak kongsikan kali ini iaitu resepi nasi beriani siam atau nama lainnya adalah Khao Mok Ghai yang merupakan hidangan yang sangat lazat dan pasti akan membuka selera sesiapa sahaja.
Jadi, tanpa membuang masa jom lihat bagaimana cara hidangan ini disediakan dan menariknya Mama, bukan sahaja resepi beriani siam tetapi Mama Siti juga turut kongsikan kepada Mama resepi asli nasi beriani yang menjimatkan untuk dijadikan pilihan.
Selamat mencuba!
Resepi Nasi Beriani Siam @ Khao Mok Ghai & Resepi Nasi Beriani Jimat
Resepi Nasi Beriani Siam @ Khao Mok Ghai

Bahan-bahan
Rempah:
Untuk 6 pot beras1 sudu serbuk ketumbar1 sudu serbuk kari daging1/2 sudu serbuk jintan putih1/2 sudu serbuk kunyitSeekor ayam (nak lagi menarik Mama potong 4)
Bahan tumis:
Kulit kayu manisBuah pelagaBunga lawang5 biji bawang merah dan putih dimayangSeraiDaun pandanAkar daun ketumbar yang telah dicuci bersihMinyak sapi untuk menumis200ml susu cair
Cara-cara
#1. Mula-mula Mama campurkan semua bahan dengan sedikit air untuk dijadikan pes.
Kredit gambar: Facebook @MAHN
#2. Sediakan bahan untuk ditumis. Setelah itu, tumis bahan dengan minyak sapi sampai ia naik bau, kemudian tambah bawang, serai dann daun pandan. Tumis lagi sehingga layu.
Kredit gambar: Facebook @MAHN
#3. Seterusnya, masukkan rempah Khao Mok Ghai, kacau sampai garing. Masukkan pula 8 cawan air, akar ketumbar dan 2 kiub pati ayam. Tunggu sampai mendidih.
Kredit gambar: Facebook @MAHN
Bila air sudah mendidih masukkan ayam dan tunggu sampai ayam masak dan toskan ayam. Kemudian, Mama keluarkan lebih kurang satu cawan air rebusan ayam untuk buat sos.
#4. Masuk 6 cawan beras dan susu cair. Tambah sedikit garam kalau kurang rasa. Masak nasi macam biasa.
Kredit gambar: Facebook @MAHN
#5. Ayam yang sudah ditoskan sebentar tadi, Mama gaul dengan garam kunyit lalu goreng. Nak lebih sedap, Mama boleh campur rempah goreng ayam.
Kredit gambar: Facebook @MAHN
#6. Manakala untuk sos, Mama blend 5 biji lada merah besar dengan air rebusan ayam yang disimpan tadi. Masukkan sedikit garam, gula dan cuka. Masak atas api sama macam buat sos nasi ayam.

Resepi Nasi Beriani (Versi Jimat)

Bahan-bahan
Sepaket 4 sekawan*2 biji bawang besar*2 biji tomato*10 biji cili padi*Satu tin kecil minyak sapi3 sudu rempah beriani5 pot beras Basmathi5 pot air1/2 pot susu cairPewarna kuningSedikit kismis
Cara-cara
#1. Mula-mula, Mama basuh beras sehingga bersih dan rendam lebih kurang 20 minit. Kemudian, potong bahan-bahan yang bertanda *.
Kredit gambar: Facebook @MAHN
Panaskan kuali dan tumis semua bahan-bahan yang telah dipotong sehingga berwarna kekuningan dan naik bau.
#2. Setelah itu, Mama bancuh rempah untuk dijadikan sebagai pes dengan menggunakan sedikit air lalu tuangkannya bersama dengan bahan yang ditumis tadi. Masak sehingga rempah pecah minyak.
#3. Seterusnya, Mama tapis beras yang telah direndam sebentar tadi dan masukkan ke dalam kuali bersama bahan tumisan.
Kredit gambar: Facebook @MAHN
Masukkan susu cair dan air. Kacau sebati semua bahan.
#4. Tabur pula sedikit kismis, kacau semua bahan dan biarkan nasi masak sepenuhnya. Titis sedikit pewarna kuning dan kacau nasi sehingga ia menjadi sekata.
Kredit gambar: Facebook @MAHN
Semoga dengan perkongsian dua versi resepi ini, Mama semua menyukainya.  Jom Mama cuba resepi sotong bakar Thai pula!
Selain resepi ini, terdapat banyak lagi pelbagai resepi menarik yang lain boleh Mama cuba di SINI!


Haram Sambut Valentine’s Day! Tips Didik Anak-anak Hal Ini Sejak Mereka Kecil

Seperti ramai Mama yang tahu, 14 Febuari adalah Hari kekasih ataupun Hari Valentine yang sering diraikan besar-besaran di negara barat. Kini, di kebanyakan negara juga menyambutnya sebagai tanda kasih untuk suami, isteri serta kekasih mereka.
Namun, ia bukanlah perayaan yang diajar oleh Islam. Adakah Mama tahu ia sebenarnya haram buat umat islam untuk menyambutnya?
Mungkin sesetengah orang melihatnya sebagai perkara yang remeh sebab ramai yang menyambut untuk meraikan suami isteri serta kekasih.
Tetapi ia sebenarnya menggalakkan masalah sosial seperti pergaulan bebas, seks bebas serta kelakuan sumbang mahram dalam kalangan anak-anak muda pada zaman sekarang.
Menurut Jabatan Kemajuan Islam Malaysia (Jakim), Jawatankuasa Fatwa Majlis Kebangsaan Malaysia Bagi Hal Ehwal Islam kali ke-71 pada 2005 memutuskan bahawa perayaan tersebut tidak pernah dianjurkan oleh Islam.
Ini disebabkan Hari Valentine mempunyai unsur-unsur agama lain. Amalannya yang bercampur dengan perbuatan maksiat adalah bercanggah dan dilarang oleh Islam.
Berikut merupakan tips yang Mama boleh guna untuk didik anak-anak tentang haram sambut Valentine’s Day ni bagi umat Islam.
Tips Didik Anak-anak Tentang Haram Sambut Valentine’s Day

Pertama sekali Mama dan Papa harus memberitahu pada mereka apa yang maksudnya dan kenapa orang ramai menyambutnya.
Untuk pengetahuan Mama, sambutan Hari Valentine ini berkait rapat dengan sejarah Hari Valentine tersebut.
Valentine’s dikatakan berasal daripada nama seorang paderi, St Valentino yang paling berpengaruh pada zaman pemerintahan Ratu Isabella di Sepanyol.
Menurut sejarah,
“St Valentino juga merupakan antara orang terpenting yang menghancurkan tamadun Islam di Sepanyol. Oleh itu, Ratu Isabella telah menetapkan 14 Februari sebagai hari mengingati kemenangan Kristian terhadap Islam,”
Oleh itu, sesiapa yang merayakan Hari Kekasih, mereka seolah-olah bergembira dan merestui ke atas kekalahan orang Islam di Sepanyol.
Kemudian, Mama kongsikan bagaimana Islam sentiasa menggalakkan kita harus sentiasa berkasih sayang, tak kira masa, waktu dan hari.
Dalam Islam, tidak ada hari tertentu bagi meraikan kekasih atau kasih sayang. Islam sangat menitikberatkan soal kasih sayang. Setiap hari sebenarnya adalah hari kasih sayang dalam Islam.
“Islam menolak konsep kasih sayang yang terkandung dalam Hari Kekasih kerana ada unsur-unsur ritual keagamaan yang diamalkannya yang boleh menggugat akidah Islam,”
Oleh itu, disambut ramai tidak bermaksud kita sebagai orang islam perlu menyambutnya juga. Malah terdapat pelbagai masalah sosial yang berlaku apabila dibiarkan menyambut besar-besaran dalam kalangan orang muda dan remaja.
Harus diingatkan hukum Islam adalah jelas melarang umatnya meniru atau menyerupai cara hidup penganut bukan Muslim berdasarkan banyak hadis Rasulullah SAW terhadap isu ini.

Pesan Mama Siti,
Meluntur buluh biarlah daripada rentungnya. Pastikan anak-anak Mama dimaklumkan dan faham tentang haram menyambut Valentine’s day ini dan cerita sebenarnya. Sama-sama kita didik anak-anak kita untuk menjadi anak yang soleh dan solehah di dunia dan di akhirat.

Dapatkan lebih banyak tips dan nasihat untuk anak-anak di SINI!


Banyak Rupanya Pulau di Terengganu Ni! Ini Senarai 12 Pulau Yang WAJIB Mama Kunjungi Cuti Sekolah Ini

Apabila Mama berkunjung ke Terengganu dengan melawat tempat-tempat menariknya, JANGAN lepaskan peluang untuk ke 12 buah pulau di Terengganu ini.
Pulau-pulau di Terengganu antara pilihan untuk bercuti, berbulan madu dan berseronok bersama keluarga dan rakan-rakan.
Istimewa kali ini, Mama Siti kongsikan kelebihan yang terdapat di kesemua pulau yang ada di Terengganu.
Untuk pengetahuan Mama, 12 pulau di Terengganu ini bukan sahaja menawarkan aktiviti air yang menarik, aktiviti seperti merentas hutan dan mencanting batik juga ada di beberapa pulau terpilih.
Ayuh kita lihat lebih terperinci informasi di setiap pulau-pulau di Terengganu.
12 Pulau Di Terengganu Yang Tak Rugi Dikunjungi
#1 Pulau Redang

Pasir putih halus di mengelilingi pantai ini. Itulah bayangan pertama Mama Siti setiap kali orang bercerita tentang Pulau Redang.
Rupa-rupanya ada banyak aktiviti yang disediakan di pulau ini.
Menyelam skuba di lokasi kapal karamSnorkelingAktiviti malam di Pantai Pasir PanjangMembebaskan penyu ke lautRentas hutan (Jungle trekking)Mencanting batik di Redang Beach ResortKayakMemancing
Cara akses ke Pulau Redang ialah melalui dua jeti iaitu jeti Merang & jeti Shahbandar.
Harga tiket ke Pulau Redang:– Dewasa: RM110 pergi balik– Kanak-kanak: RM60 pergi balik
#2 Pulau Kapas

Terletak di tangga kedua dalam senarai pulau paling populer di negeri Terengganu. Pulau ini terletak di daerah Marang. Bahagian barat Pulau Kapas selalu menjadi pilihan peminat aktiviti selam dan snorkeling.
Air yang jernih kebiruan menyimpan kepelbagaian hidupan marin yang menanti untuk diteroka. Aktiviti lain dari yang lain ada di pulau ini adalah seperti mencandat sotong, bersantai di tepi pantai dan melihat matahari terbenam.
Harga tiket bot:– Dewasa – dari RM 40.00– Kanak-kanak – dari RM 20.00– Kanak-kanak bawah 3 tahun – Percuma
#3 Pulau Gemia

Pulau ini juga turut dikenali sebagai Coral Island bagi sesetengah orang. Pemandangan pantainya adalah tarikan kedatangan pengunjung ke Pulau Gemia.
Pulau yang dikelilingi terumbu karang di samping pasir nya yang memutih. Padanlah ramai yang datang ke Pulau Gemia kerana jaraknya dari semenanjung Terengganu hanya 5 km sahaja.
Berkayak, snorkeling, merentas hutan dan melihat telur bertelur di waktu malam ialah aktiviti menarik yang boleh dilakukan di sini.
#4 Pulau Rhu Hentian

Mungkin ada di kalangan Mama yang tidak pernah mendengar nama pulau ini. Walaupun ia tidak tersenarai dalam peta pelancongan tetapi kunjungan Mama ke sini pasti buat Mama tak boleh ‘move on’
Aktiviti menarik di Pulau Rhu Hentian:
Berkayak Merentas hutan (Jungle trekking)Brisk walk sekeliling pulauBerkhemahMenaiki banana boat
Dalam masa dua jam sahaja, Mama boleh mengelilingi pulau ini sambil melihat flora dan fauna yang terdapat di dalamnya.
Tiket bot pergi balik berharga RM60.00 seorang untuk bot laju dan RM40.00 seorang untuk bot biasa.
#5 Pulau Perhentian Kecil

Pulau ini terbahagi kepada dua bahagian. Bahagian coral bay dan pantai. Kedua-duanya sedikit berbeza dari beberapa perkara.
Contohnya, kawasan coral bay sesuai untuk mereka yang inginkan masa bersendiri kerana tempat ini lebih privasi dari bahagian yang satu lagi. Pemandangan melihat matahari terbenam bakal mempersonakan mata Mama.
Di bahagian pantainya pula unik kerana bentuk pantai di Pulau Perhentian Kecil seperti bulan sabit.
Tambahan pula, banyak aktiviti yang boleh dilakukan di pulau ini seperti;
BerenangMandi-manda di pesisir laut BerkelahSnorkeling
Harga tiket dan waktu perjalanan bot: Jeti Kuala Besut – Pulau Perhentian:– Dewasa: RM 70 pergi balik– Kanak-kanak: RM 40 pergi balik
Dari Jeti Kuala Besut: 8 AM, 9, 10, 11, 12 PM, 1, 2, 3, 4, 5PM
Dari Pulau Perhentian: 8 AM, 12 PM, 4PM
#6 Pulau Lang Tengah

Perkataan ‘Lang’ diambil sempena burung helang yang sering berterbangan di kawasan pulau ini. Pulau Lang Tengah berada di antara Pulau Redang dan Pulau Perhentian.
Bayangkan lah, Mama boleh island hopping di kedua-dua pulau yang terkenal itu. Macam-macam aktiviti boleh dilakukan.
Di Pulau Lang Tengah, terdapat tiga tempat peranginan yang dibina berhampiran pantai. Walaupun saiz pulau ini kecil namun tak kalah juga aktiviti yang ada disini.
Aktiviti menarik di Pulau Lang Tengah:
Snorkeling Menyelam skubaMelihat penyu bertelur
Maklumat perjalanan dari jeti Marang boleh didapati disini ya.
#7 Pulau Rawa
Kredit gambar: penang-traveltips.com
Pulau Rawa? Johor kan? BUKAN!
Nama yang sama tapi tempat yang berbeza. Untuk pengetahuan Mama Pulau ini tidak menyediakan tempat penginapan. Sesiapa yang berminat mengunjungi Pulau Rawa boleh menginap di pulau berhampiran iaitu Pulau Perhentian.
Tak lain tak bukan aktiviti snorkeling di sini sangat mengasyikkan. Air lautnya yang biru jernih bak kristal menampakkan keindahan terumbu-terumbu karang.
Meluangkan masa beberapa jam di pulau ini dapat merehatkan minda dari kekusutan pekerjaan dan urusan lainnya.
Harga feri pula bermula dari RM 35.
#8 Pulau Serenggeh

Pemandangan dari atas pulau ini sangat unik menurut Mama Siti. Pulau ini terkenal dengan pasirnya yang memutih serta aktiviti menyelam bagi melihat batu karang jenis table coral.
Table coral terjadi apabila pantulan cahaya matahari menembusi air laut dan menghasilkan kilauan yang sangat mempesonakan.
Memandangkan tiada petempatan disini maka tempat ini tidak ramai orang. Jadi, sangat sesuai untuk Mama bersantai sambil menikmati pemandangan tenang yang terbentang luas di depan mata.
#9 Pulau Tenggol

Peminat aktiviti selam wajib datang ke Pulau Tenggol. Pulau ini dinobatkan sebagai lokasi menyelam terbaik di semenanjung Malaysia oleh Asian Diver Magazine Annual Edition.
Memang tidak hairanlah kerana terdapat 20 tempat menyelam ditawarkan di Pulau Tenggol.
Antara lokasi menyelam adalah seperti:
Batu Tokong Laut yang kaya dengan ikan selar dan batu karangTeluk Air Tawar pula menjadi tempat penyu berkeliaranBatu Chanang, Tokong Burung dan Coral Garden
Perjalanan ke Pulau Tenggol hanya mengambil masa 50 minit perjalanan bot dari jeti Kuala Dungun.
Harga tiket dan feri bermula dari RM 60- RM65
#10 Pulau Bidong

Buat pengetahuan Mama, pulau ini ialah sebuah pulau tinggal. Ia pernah didiami oleh pelarian Vietnam pada tahun 1975 disebabkan perang antara negara Vietnam dan Amerika.
Jadi tidak hairanlah jika Mama melihat bangunan-bangunan lama usang yang ditinggalkan di pulau ini. Contohnya, sekolah, rumah panjang, gereja, tokong, kedai roti, pasar, kedai jahit, pejabat pos, bar dan bengkel.
Selain melihat sendiri peninggalan sejarah itu, Mama boleh juga melakukan aktiviti selam skuba di tempat tarikan terbaru iaitu 11 monumen negara Asean.
Tidak dilupakan, di Pulau Bidong juga Mama berpeluang melihat Blue Anemone. Hidupan laut ini mengeluarkan cahaya biru dari badannya.
#11 Pulau Duyong

Sebuah pulau petempatan nelayan yang lengkap dengan fasiliti ekonomi dan kemudahan awam.
Di waktu petang, penduduk kampung mengadakan pertandingan layang-layang antara kampung. Layang-layang tertinggi dan tercantik akan dinobatkan sebagai pemenang.
Selain itu, Mama boleh melakukan aktiviti seperti melawat bengkel pembuatan kapal kayu tradisional, mengunjungi muzium di Kota Lama Duyong dan mempraktikkan seni fotografi di Jeti Pulau Ketam.
Harga Tiket Feri: RM110/pergi balik
Trip Snorkeling: RM60-RM90
#12 Pulau Perhentian Besar

Bahagian Pulau Perhentian yang satu lagi ialah Pulau Perhentian Besar. Hampir keseluruhan pulau ini mampu memukau pandangan mata Mama.
Pulau Perhentian Besar menawarkan ‘spot’ snorkeling dan menyelam skuba yang menjadi kegemaran ramai orang bercuti di pulau ini.
Tidak cuma itu, Mama berpeluang menikmati pengalaman mendaki bukit untuk ke puncak kincir angin serta berkayak.
Harga tambang Pulau Perhentian Besar:– Dewasa : RM70– Kanak-Kanak : RM35

Pulau di Terengganu umpama anugerah buat peminat pulau. Banyak sekali aktiviti yang boleh dilakukan di setiap pulau.
Beberapa pulau tidak menawarkan tempat penginapan kerana bertujuan untuk mengekalkan ekosistem dan memelihara khazanah semulajadi flora dan fauna.
Buat Mama yang ingin membeli-belah dan memilih perjalanan day trip, Mama Siti cadangkan supaya Mama datang ke Pulau Duyong.
Semoga Mama dapat berseronok dan menikmati percutian sepanjang di pulau-pulau di Terengganu ini. Selamat bercuti! Jom tengok senarai pulau lain di Malaysia pula!

Jom ke pelbagai tempat menarik di Malaysia dengan klik SINI.


Resepi Nasi Goreng Cina Paling Mudah dan Sedap Dengan Dua Cara

Resepi nasi goreng cina yang sangat mudah dimasak ini sebenarnya merupakan hidangan kegemaran ramai orang.
Menu yang sangat ringkas dan tidak memerlukan bahan yang banyak serta menjimatkan masa ini sangat sesuai untuk golongan yang bekerjaya selain sangat disukai kanak-kanak kerana rasanya yang tidak pedas.
Bahan-bahannya boleh disediakan lebih awal dengan menyimpannya di dalam peti sejuk terlebih dahulu.
Jadi bagi Mama yang bekerjaya, menu ini merupakan hidangan tepat yang dapat menjimatkan tenaga dan juga masa Mama di dapur.
Bagi membantu Mama menyediakan nasi goreng yang sangat menyelerakan ini dengan lebih pantas, Mama Siti kongsikan resepi mudah dan ringkas yang sangat enak untuk Mama semua cuba. Jom lihat!
Resepi Nasi Goreng Cina Versi I & II

Kredit gambar: Facebook @MAHN
Resepi Nasi Goreng Cina Versi I
Bahan-bahan:
Nasi sejuk1 keping dada ayam1 sudu planta1 ketul kiub pati ayam1 bungkus fishball (10 biji)1 batang lobak merah (saiz kecil)3/4 biji kubis cina2 ekor sotongGaram halus1 biji telurMinyak bijan
Cara-cara memasak:
#1. Mula-mula sediakan dan potong semua bahan di atas. Kemudian panaskan kuali, apabila kuali sudah panas masukkan planta.
Kredit gambar: Facebook @MAHN
#2. Setelah itu, masukkan sotong yang telah dipotong dan udang.
Kredit gambar: Facebook @MAHN
#3. Masukkan lobak merah dan kiub ayam. Setelah semua bahan kelihatan garing ketepikan sedikit dan masukkan telur. Kacau sehingga telur masak.
Kredit gambar: Facebook @MAHN
#4. Selepas itu masukkan nasi. Renjis minyak bijan dan kacau sehingga sekata. Masukkan pula sayur kubis yang telah dipotong kecil. Kacau sehingga sayur layu.
Kredit gambar: Facebook @MAHN
Nasi goreng cina siap untuk dihidangkan.
Resepi Nasi Goreng Cina Versi II
Kredit gambar: Facebook @MAHN
Bahan-bahan
Nasi secukupnya5 ulas bawang putih (dicincang halus)2 sudu makan serbuk pati ayam1 sudu makan minyak bijanUdang segar (dIbuang kulit)1 mangkuk sayur campurMinyak masak
Cara-cara memasak:
#1. Mula-mula panaskan minyak secukupnya, kemudian tumis bawang putih sehingga keperangan dan naik bau.
Kredit gambar: Facebook @MAHN
#2. Masukkan udang dan biarkan ia masak.
Kredit gambar: Facebook @MAHN
#3. Ketepikan udang dan masukkan telur. Kacau telur dan biarkan ia masak sempurna.
Kredit gambar: Facebook @MAHN
#4. Masukkan nasi yang telah diramas bersama sayur campur. Kacau hingga sekata.
Kredit gambar: Facebook @MAHN
#5. Taburkan serbuk pati ayam dan kacau hingga sebati. Masukkan minyak bijan dan gaul biar sebati.
Kredit gambar: Facebook @MAHN
Rasa nasi, jika tawar tambahkan perasa secukupnya. Nasi goreng cina siap untuk dihidangkan.
Tips/Petua
Jangan guna nasi yang baharu dimasak kerana nasi akan melekat antara satu sama lain. Pastikan nasi disejukkan terlebih dahulu.
Semoga Mama dapat memanfaatkan resepi yang ringkas tetapi sangat sedap ini untuk seisi keluarga. Jom cuba resepi ayam panggang ala ayam golek pula!

Mama juga boleh dapatkan pelbagai aneka resepi nasi goreng yang lain beserta tips memasak yang berguna di SINI!


11 Tips Penjagaan Rambut Anak-Anak Yang Betul Supaya Cantik dan Sihat

“Kakak tak nak potong pendek, Kakak nak buat rambut macam Elsa”
Itulah kata-kata dari anak saudara Mama Siti yang menolak ketika ibunya mencadangkan agar rambutnya dipotong.
Melayan kerenah anak-anak dalam penggayaan rambut acapkali buat kita rasa seperti sedang berunding dengan ejen jualan. Pelbagai ragam perlu dilalui.
Tetapi apa yang paling penting ialah langkah penjagaan rambut anak-anak perlu diutamakan berbanding dandanan rambutnya.
Kali ini Mama Siti kongsikan 11 cara menjaga rambut anak yang panjang mahupun pendek, rambut lebat, rambut anak kecil yang masih bayi atau sudah besar.
Mari ikuti lebih terperinci tips penjagaan rambut kanak-kanak yang betul.
Tips Penjagaan Rambut Untuk Kanak-Kanak
#1 Keringkan Rambut Selepas Mandi

Kredit gambar: Freepik
Pertama sekali selepas syampu, buangkan lebihan air dengan cara perahan menggunakan kedua belah tangan.
Seterusnya, gunakan tuala mikrofiber kerana ianya lebih cepat menyerap air dan lebih cepat mengeringkan rambut anak-anak.
#2 Sikat Ikut Jenis Rambut
Kredit gambar: thebeautyholic.com
Rambut keriting hendaklah memilih sikat dengan gigi besar manakala rambut lurus disarankan agar menyisir menggunakan gigi sikat yang lebih kecil.
Apabila memberus rambut keriting dengan berus bergigi kecil, ia akan mengakibatkan rambut bertambah kusut dan berkemungkinan besar menyakitkan anak-anak.
#3 Kurangkan Haba

Apabila Mama ingin mengeringkan rambut atau menggunakan alat riasan seperti pengering rambut dan straightener, pastikan segala aksesori diperbuat daripada besi telah ditanggalkan. Jika tidak, besi yang melekat pada rambut sambil dikenakan haba akan merosakkan rambut dan kulit kepala.
#4 Pilih Produk Yang Tepat
Kredit gambar:  momhaul.com
Syampu yang terbaik ialah apabila ia diformulakan khas untuk anak-anak seawal usia bayi hinggalah menjadi kanak-kanak.
Cara-cara memilih produk penjagaan rambut untuk anak-anak ialah berdasarkan kadar pH antara 4.5 hingga 5.5. Selain itu, pastikan ianya bebas daripada bahan kimia merbahaya seperti paraben, silikon dan sulfat.
#5 Minyakkan Rambut
Kredit gambar: Freepik
Rutin meminyakkan rambut anak-anak menggalakkan pertumbuhan rambut yang lebih baik. Bagi meningkatkan peredaran darah ke akar rambut, urut perlahan bahagian kulit kepala anak-anak.
Mama Siti syorkan agar Mama menggunakan minyak rambut dari sumber semulajadi seperti minyak kelapa dara, minyak zaitun dan minyak argan.
#6 Potong Rambut

Rambut pendek lebih mudah diuruskan berbanding rambut panjang. Ini sebab-sebabnya;
Tidak memerlukan masa lama di waktu pagi sebelum ke sekolah dan taska. Mahu itu Mama atau anak-anak, rambut pendek tidak memerlukan pengering rambut (hair dryer) di waktu pagi kerana kipas dan tuala sahaja sudah memadai.Kurang potensi kusut. Lebih panjang rambut, lebih besar risikonya. Rambut yang kusut menyebabkan kulit kepala anak-anak menjadi sakit apabila memberus rambut. Jika salah teknik menyikat rambut, silap-silap Mama terpaksa potong rambut anak-anak kerana masalah rambut tersekat pada berus sikat.
#7 Cara Penggayaan
Kredit gambar: smartbabyadvice.com
Pertama sekali, kenal pasti jenis rambut anak sama ada ikal, lurus atau keriting. Ketiga-tiga jenis rambut ini memerlukan cara penggayaan yang berbeza.
Apa-apa pun setiap rambut kanak-kanak tidak boleh diikat dengan sangat ketat kerana boleh mengakibatkan kerapuhan. Tambahan pula, ikatan yang terlalu kuat berisiko menyebabkan keguguran rambut.
#8 Aksesori Sesuai
Kredit gambar: TLC
Riasan rambut mempunyai potensi merosakkan struktur rambut kanak-kanak. Bagi mengekalkan kesihatan rambut mereka, kanak-kanak digalakkan menggunakan pin dan klip rambut yang disalut dengan getah di bahagian hujung atau secara keseluruhan.
Ini kerana, bahagian hujung klip yang tajam berkemungkinan besar boleh memutuskan rambut serta menyebabkan luka apabila terkena kulit kepala.
#9 Anti Kutu
Kredit gambar: slma.cc
Aktiviti sosial anak-anak di taska dan di sekolah mendedahkan risiko jangkitan kutu. Oleh itu, periksa rambut anak-anak lebih kerap agar tiada seekor kutu pun boleh hinggap ke atas rambut mereka.
Jika terdapat tanda-tanda segera hilangkan kutu-kutu tersebut melalui cara syampu, losyen dan meletakkan ubat anti kutu di rambut anak-anak.
#10 Bilas Selepas Mandi Kolam
Kredit gambar: totalpoolsafetyinspections.com.au
Kandungan klorin dalam kolam renang menanggalkan minyak semulajadi (sebum) yang bertindak melindungi rambut. Oleh itu, setiap kali selepas mandi kolam, segera bilas rambut dengan air bersih.
Sebagai langkah perlindungan di masa hadapan, oleskan perapi atau minyak rambut semulajadi sebelum memakai topi renang (swimming cap) agar rambut kekal dilindungi dari bahaya klorin.
#11 Perlindungan Matahari
Kredit gambar: vecteezy.com
Adakah cahaya matahari mengancam kesihatan rambut?
Ya, jika rambut anak-anak sering terdedah kepada cahaya matahari yang berpanjangan, ultralembayung A (UVA) dan ultralembayung B (UVB) boleh merosakkan lapisan kutikel rambut. Akhirnya, jika kutikel rosak, rambut menjadi rapuh, gugur dan bercabang.
Sebagai cadangan, apa kata Mama memakaikan topi atau tudung kepada anak-anak ketika berada di luar terutamanya ketika cuaca panas terik.

Apa boleh buat Mama kalau anak-anak ada pilihan dandanan sendiri. Sebagai ibu bapa, selagi boleh runding, kita cuba. Jika tidak berjaya, kita ikutkan sahaja.
Oleh itu, kita perlu ambil langkah praktif supaya menjaga rambut anak-anak agar sentiasa sihat dan cantik. 11 tips penjagaan rambut yang Mama Siti kongsikan ini ialah perkongsian dari ibu-ibu diluar sana yang pernah mengalami hal yang sama sebelum ini.
Jadi bagaimana Mama? Masih risau dengan rambut anak-anak? Tidak mengapa, itu normal. Asalkan sahaja kita mencuba yang terbaik untuk anak-anak kita, itu langkah yang bijak kan.
Nak lagi petua-petua lain? Klik SINI.


Jangan Risau Kalau Anak Menjadi Seperti Seorang Narsis Mama! Ini Cara Betul Nak Didik Mereka

“Kenapa dengan anak aku ni? Perangai macam tak semengah je?”
Mungkin zaman dahulu, kita anggapkan anak kita ni buat perangai, atau itu perangai semula jadi dia dan kita abaikan hingga bila mereka dewasa, kita rasa geram dengan tingkah laku mereka. Cumanya, personaliti narsis ni adalah gangguan mental.
Dengan kata mudah, narsis adalah keadaan kesihatan mental bila dia mempunyai perasaan yang tidak munasabah tentang kepentingan mereka sendiri.
Mereka juga perlukan dan mencari terlalu banyak perhatian serta mahukan orang mengagumi mereka. Anak-anak narsis ni mungkin tidak mempunyai keupayaan untuk memahami atau mengambil berat tentang perasaan orang lain.
“Pada Umur Berapakah Anak Mula Tunjuk Personaliti Ni?”
Menurut pakar, personaliti narsisistik menjejaskan lebih ramai lelaki berbanding perempuan. Ia selalunya bermula pada usia remaja atau awal dewasa.
Sesetengah kanak-kanak mungkin menunjukkan ciri-ciri narsis, tetapi ini selalunya perkara biasa untuk umur mereka dan tidak bermaksud mereka akan terus mengalami gangguan personaliti narsis ni.
Tanda-tanda Anak Mama Seorang Narsis
Berikut adalah tanda-tanda anak Mama seorang narsis:

Rasa mereka lebih baik daripada kanak-kanak lain.Susah nak berkawan atau menjaga persahabatan.Rasa macam perhatian tu adalah keperluan mereka.Tak ucap terima kasih pada ibu bapa atau orang lain yang berkelakuan baik dengan mereka. Pulau kawan-kawan lain pada sebab yang remeh seperti status sosial yang lebih rendah atau mereka yang kurang berkemahiran kerana rasa diri lebih bagus. Tidak bertanggungjawab atas kelakuan mereka sendiri. Rasa benci terhadap pandangan (tidak memandang ke dalam mata seseorang yang bercakap dengan mereka)
Cara Untuk Didik Mereka
1. Fahamkan Gangguan Personaliti IniKalau nak tahu apa-apa, kita harus banyak membaca tentangnya. Lebih banyak baca, lebih kita memahami peangai anak Mama tu macam mana. Ia boleh tolong Mama terima mereka seadanya justeru lebih senang untuk uruskan perangai mereka.
2. Kena Ada Boundaries Yang KuatKita kena hadkan perangai dia. Ini termasuklah seperti ada ruang yang munasabah. Tujuannya bukanlah untuk mengubah  personaliti mereka, tetapi untuk melindungi keperluan dan tenaga Mama dan Papa sendiri.

3. Kenal Pasti Taktik ManipulasiNarsisis menggunakan taktik manipulasi untuk dapatkan apa mereka nak dengan macam-macam cara, dan bila Mama dapat kenal pasti taktik ni, ia dapat lindungi diri dan tenaga Mama. 4. Jangan Guna Penderaan Walau apa pun jadi, jangan gunakan penderaan sebagai alasan untuk dera anak. Penderaan boleh berlaku dalam pelbagai bentuk seperti fizikal, percakapan, emosi, kewangan, dan lain-lain.
Jika Mama gunakan juga penderaan, ia boleh memberi kesan negatif kepada kesihatan mental kita.

5. Perlahan-lahan Tunjuk Perangai MerekaNarsisis selalunya tak sedar perangai mereka memberi kesan pada orang sekelilingnya.
Kalau Mama tunjuk perangai mereka dengan lembut dan bila Mama rasa selamat, ia boleh bantu mereka belajar perangai yang boleh dan tidak boleh diterima bila mereka berada di sekeliling Mama. 6. Jaga Kesejahteraan Mental Mama!Memang tak dapat dinafikan, melayan seorang narsisis boleh meletihkan dan mengecewakan kita, jadi Mama perlu menjaga keperluan emosi sendiri.
Kenapa penting? Ini dapat mengelakkan kemarahan dan keletihan ibu bapa, dan seterusnya ia akan memberi kesan kepada kesihatan mental dan diri Mama. 7. Terima Anak Mama SeadanyaBetul, ia susah malah kompleks. Gangguan personaliti narsis ialah penyakit yang selalunya kronik. Seseorang itu mungkin atau mungkin tidak boleh ubah atau kurangkannya.
Mama perlu fahami bahawa Mama tak boleh paksa mereka untuk ubah perangai mereka.
Bukan mudah untuk menjaga anak-anak yang mempunyai pelbagai personaliti yang tidak menentu ni, sebab tulah ibu bapa harus lebih banyak baca dan memerhati keadaan anak-anak mereka.
Jangan putus asa untuk mendidik anak untuk menjadi yang terbaik! Selamat mencuba.

Dapatkan lebih banyak info tentang perangai anak-anak di SINI!


20 Cara Hilangkan Jerawat Degil, Baik Untuk Mama atau Papa

Kewujudan jerawat di kulit muka menganggu penampilan diri dan keyakinan diri sendiri. Walaupun ia perkara normal untuk setiap orang, namun kadang-kala rasa sakit dek kerana jerawat dan parutnya boleh mengganggu aktiviti kita sehari-hari.
Kaedah rawatan jerawat boleh dilakukan sendiri dengan menggunakan bahan-bahan yang ada di rumah Mama. Begitu juga dengan produk rawatan kulit yang mampu menyelesaikan masalah jerawat di wajah.

Kredit gambar: Freepik
Mama Siti akan berkongsi 20 cara hilangkan jerawat yang berkesan dan tidak mengakibatkan kesan sampingan. Ayuh, ikuti lebih lanjut cara-caranya di bawah.
20 Cara Hilangkan Jerawat Paling Mujarab Dengan Cara Semulajadi
#1 Lidah Buaya
Kredit gambar: Freepik
Dengan menggunakan teknik urutan, sediakan campuran lidah buaya dengan perahan lemon. Kemudian urut keseluruhan wajah terutamanya di tempat yang berjerawat. Selepas lebih kurang 30 minit, cuci muka dengan air bersih.
#2 Timun
Kredit gambar: Freepik
Kandungan timun yang mempunyai sifat diuretik dan penyejukkan sesuai sebagai agen pembersih kulit wajah. Terdapat dua cara menghilangkan jerawat melalui timun.
Pertama, hiris timun kecil-kecil dan letakkan pada wajah. Kedua, kisar atau tumbuk timun dan oleskan di muka selama 15 minit.
#3 Minyak Pokok Teh (Tea Tree Oil)
Kredit gambar: Amazon.com
Cara menghilangkan jerawat dengan minyak pokok teh adalah dengan melarutkankannya dengan air. Setertusnya, celupkan kapas dalam campuran minyak pokok teh dan air, kemudian sapukan hanya pada kawasan yang berjerawat.
#4 Kunyit
Kredit gambar: Freepik
Kunyit ialah tanaman herba yang terkenal sejak zaman dahulu sebagai antiseptik rawatan kulit dan jangkitan penyakit.
Cara-cara: Campurkan serbuk kunyit dengan madu dan ratakan di wajah selama 15 minit. Kemudian, terus bilas dengan air bersih.
#5 Madu dan Kayu Manis
Kredit gambar: MISSYSUE
Campurkan dua sudu madu dan satu sudu teh kayu manis untuk dijadikan pes masker. Sapukannya ke muka secara rata dan biarkan selama 10 hingga 15 minit. Bilas masker kunyit dan keringkan muka anda dengan tuala bersih.
#6 Air Garam
Kredit gambar: BBC
Buatkan larutan dengan satu sudu teh garam laut dengan air suam. Selepas itu, masukkan bancuhan tersebut ke dalam botol semburan. Aplikasikan ke wajah pada setiap pagi dan petang untuk kesan yang optimum.
#7 Cuka Epal
Kredit gambar: Freepik
Malic acid dalam cuka epal ialah agen pengelupasan (exfoliate) yang baik. Cara menghilangkan jerawat adalah dengan membuat masker dari cuka epal.
Cara-cara:
Campurkan dua sudu cuka epal dengan sedikit baking soda. Selepas itu, gaul sebati dan oleskan di wajah selama 20 minit.
#8 Lemon
Kredit gambar: Freepik
Keistimewaan buah lemon ialah apabila ia mampu membunuh bakteria yang menyebabkan jerawat.
Kaedah menghilangkan jerawat dengan lemon adalah dengan mencampurkan jus lemon dengan sedikit air. Oles di seluruh wajah semalaman dan bilas ketika bangun tidur nanti.
#9 Putih Telur
Kredit gambar: Medical News Today
Gaul rata putih telur dan jus lemon Kemudian sapukan adunan ke seluruh bahagian kulit wajah sehingga sekata.
Hasilnya, jerawat cepat kering dan hilang secara beransur-ansur. Ini kerana gabungan dua bahan ini mengurangkan penghasilan minyak berlebihan dan membuka liang-liang pori di wajah.
#10 Ais Batu
Kredit gambar: COSDERM
Cara menghilangkan jerawat yang seterusnya cukup mudah diperolehi dan dilakukan. Mama hanya perlu ‘melalukan’ ais di kawasan berjerawat. Ais batu diyakini mampu mengecutkan jerawat dengan cepat dan praktikal.
#11 Baking Soda
Kredit gambar: detikHealth
Sediakan campuran serbuk baking soda dan air secukupnya hingga menjadi pes.
Kemudian sapukan pada bahagian muka yang berjerawat. Biarkan selama lima minit dan bilas dengan air suam sehingga bersih. Lanjutkan rawatan dengan penggunaan pelembap supaya kulit tidak kering.
#12 Bawang Putih
Kredit gambar: spicecravings.com
Kisar bawang putih dan masukkan sedikit air. Sapukan terus ke bahagian muka yang berjerawat. Seterusnya, bilas hingga bersih selepas dibiarkan selama 10 minit.
#13 Betik
Kredit gambar: Health Shots
Mama hanya perlu lenyekkan betik dan terus sahaja oleskan ke kulit wajah selama 15 hingga 20 minit.
Sifat anti infalamasi betik mengurangkan keradangan dan menanggalkan sel kulit mati di wajah. Kesannya, kulit muka menjadi lebih lembut dan halus.
#14 Kentang
Kredit gambar: Errens Kitchen
Hiris nipis kentang dan letakkan di kawasan berjerawat. Diamkan selama 10 minit dan bilas dengan air bersih. Kaedah ini juga boleh dilakukan dengan menggunakan timun.
#15 Oatmeal

Dengan menggunakan kaedah masker, oatmeal perlu dicampur dengan lemon atau madu. Apabila telah digaul sebati, oleskan ke seluruh wajah dan biarkan sehingga kering.
#16 Aspirin
Kredit gambar: Derm Collective
Aspirin atau lebih dikenali dengan nama Panadol di Malaysia boleh menghilangkan jerawat secara semulajadi. Caranya, hancurkan aspirin dengan sedikit air dan oleskan ke kulit muka.
Namun begitu, kaedah ini tidak sesuai dengan orang yang alahan terhadap salisilat (salicylates) kerana boleh mengakibatkan kerengsaan (irritation).
#17 Minyak Pati (Essential Oil)
Kredit gambar: Lifestyle Asia
Tambahkan 10 titis minyak pati dengan satu auns atau 30 ml minyak pembawa (carrier oil). Selepas itu, sapukan ke kawasan yang berjerawat menggunakan kapas.
#18 Minyak Zaitun
Kredit gambar: Health Shots
Campurkan satu sudu teh minyak zaitun dengan satu sudu gula. Gunakan campuran tersebut untuk mengurut kulit muka anda yang mempunyai jerawat. Selepas itu, bilas dengan air bersih.
#19 Suplemen Minyak Ikan

Minyak ikan mengandungi asid eicosapentaenoic (EPA) dan asid docosahexaenoic (DHA) yang tinggi boleh mengurangkan faktor keradangan, yang mungkin mengurangkan risiko jerawat.
Selain itu, Mama boleh tambahkan ikan dalam diet seharian seperti ikan tongkol yang tinggi kandungan omega-3 nya.
#20 Asid Salisilik
Kredit gambar: Styke Vanity
Jika Mama selalu mengalami masalah jerawat, Mama Siti sarankan untuk bertukar kepada pencuci muka yang mengandungi asid salisik.
Tambahan pula, ia membantu membuang sel-sel mati dan minyak berlebihan dari permukaan kulit.

Terdapat sekurang-kurangnya 20 cara hilangkan jerawat dengan menggunakan bahan-bahan di rumah. Bila jerawat tiada, rasa percaya diri kita pun semakin meningkat kan Mama.
Yang penting, jangan picit macam tu je tau Mama! Dalam menyelesaikan masalah jerawat, apa yang penting ialah ketekunan dan konsisten dengan satu-satu cara.
Semoga dengan perkongsian cara menghilangkan jerawat yang Mama Siti kongsikan ini membantu menyelesaikan masalah jerawat Mama ya.


Jangan Jadikan Anak Sulung Mama Ibu Bapa Kedua Pada Adik-Adik!

Anak sulung sering memikul tanggungjawab yang besar dalam keluarga selepas ibu bapa. Secara am, semua orang di dunia tahu anak sulung lebih cenderung untuk menjadi high achiever, dalam konteks kumpulan juga mereka suka menjadi leader yang mengawal dan suka memerintah dan lebih suka bertanggungjawab.
Jom kita tengok pulak apa tu sindrom anak sulung?
Sindrom Anak Sulung
Secara semula jadi, anak sulung datang dengan lebih banyak tanggungjawab. Mereka diharapkan oleh ibu bapa untuk menjadi contoh teladan untuk adik-adik kecil mereka. Tanggungjawab juga datang dengan risiko.
Risiko yang dikatakan adalah menanggung beban kesalahan bila anak-anak gagal memenuhi expectation ataupun jangkaan dari ibu bapa.
Disebabkan masyarakat kita mempunyai jangkaan yang tinggi pada anak sulung, peranan anak sulung adalah penting dari segi sosial, terutamanya bagi anak sulung dalam masyarakat kita.
Ciri-ciri anak sulung juga termasuk:
Bersikap harus dapatBertanggungjawabContoh pada orang ramaiTekadPengikut peraturanRajinBerhati-hatiSuka mengarah Menepati masa
Cara Untuk Elak Sindrom Anak Sulung

Banyak cara yang kita boleh elak sindrom anak sulung ni,
1. Habiskan Masa Berkualiti Dengan Setiap Anak-anak Mama.Jaminan adalah keperluan dalam hubungan yang sihat. Tetapkan masa khas untuk setiap adik-beradik.
Ini dapat memastikan setiap sorang anak-anak Mama rasa disokong dan disayangi, ia juga dapat elakkan cemburu dan di samping mengelakkan cemburu yang melampau.
Oleh sebab anak sulung ni dah terbiasa dengan perhatian, mereka dapat tengok perubahan lebih daripada adik-beradik mereka yang lain.
2. Tawarkan Keistimewaan. Semasa Mama agihkan tanggungjawab tambahan kepada anak sulung, berikan beberapa keistimewaan juga, seperti waktu tidur lebih lewat daripada adik-adik.3. Ringankan Tanggungjawab. Bila anak dah besar sikit, kita mulalah letakkan tanggungjawab pada anak sulung. Contoh mudah adalah, anak sulung Mama mungkin mahu tolong bila nampak Mama berada dalam kesusahan.
Masa Mama tukar lampin adik-adik, mungkin dia ada tolong Mama juga. Tetapi janganlah Mama harapkan bantuan daripada mereka sepanjang masa.

4. Galakkan Hubungan Adik-beradik Yang Sihat.Sebagai ibu bapa, Mama cuba jangan bagi anak sulung memerintah adik-adik mereka. Galakkan mereka untuk membuat keputusan dan bertindak untuk diri mereka sendiri.
5. Bersikap Terbuka Untuk Mendengar Serta Menyokong Perasaan Mereka.Betul menjadi ibu bapa ni susah, banyak benda nak ajar anak-anak. Kita harus bersikap terbuka dan dengar masalah mereka.
Bukannya bagitahu anak sulung untuk abaikan perasaan mereka. Dengan ini ia dapat membantu mereka mengenal pasti dan mengatasi emosi mereka. Ini dapat membantu mereka dengan cara komunikasi mereka.
Sangat mudah untuk ibu bapa lepas tangan apabila anak sulung kita sudah nampak bertanggungjawab, tapi Mama kena ingat!
Anak sulung ke anak bongsu, mereka juga masih kecil dan perlu bimbingan daripada ibu bapa. Memang bagus untuk dorong mereka untuk menjadi yang terbaik tetapi jangan harapkan mereka menjadi ibu bapa kedua disebabkan sifat-sifat mereka.
Ingat tau pesan Mama Siti! Selamat mencuba~

Dapatkan tips membesarkan anak di SINI!


12 Dekorasi Bilik Air Yang Moden, Eksklusif & Terkini

Hiasan dalam bilik air memerlukan kebijaksaan dalam susun atur, pemilihan warna serta perkakasnya. Pertama sekali, Mama perlu buat keputusan dekorasi yang bagaimanakah yang paling Mama sukai. Kemudian, barulah kita boleh mula menghias.
Setiap dekorasi bilik air ada ciri-ciri tertentu yang memberikan keunikan setiap satunya. Ciri-ciri yang membezakan nilai estetik bilik air termasuklah dengan tekstur dinding, bahan perkakasan dan gabungan warna-warnanya.
Juga, ketahui lima tips dekorasi bilik air sebagai panduan Mama menghias bilik air idaman di masa hadapan yang Mama Siti kongsikan pada bahagian akhir artikel ini. Ayuh kita lihat idea dekorasi bilik air terkini yang eksklusif dan mewah.
 12 Dekorasi Bilik Air Terkini
#1 Moden

Kredit gambar: Pinterest
Bilik air yang moden mengetengahkan elemen elegan dan anggun. Penggunaan warnanya dikekalkan pada kadar minimum. Tambahan pula, dekorasi bilik air moden dilengkapi dengan gajet seperti paip sensor dan pancuran air panas.
#2 Retro
Kredit gambar: Red Magazine
Bilik air yang diinspirasikan dari tema retro mempunyai gabungan warna pop beserta dengan lekapan (fixture) klasik. Dekorasi bilik air retro tidak lengkap tanpa bahagian permukaan lantai dan singki bercorak.
Bagi menaikkan nilai vintaj, warna yang dicadangkan ialah dari kelompok warna-warna pastel seperti biru dan merah jambu.
#3 Terrazzo
Kredit gambar: Qanvast
Dekorasi bilik air terrazo pada asalnya hanya terkenal di eropah. Terrazzo ialah permukaan komposit yang dihasilkan daripada serpihan batu marmar dan batu agregat ke dalam simen.
Selalunya hiasan terrazo akan diletakkan di dinding atau di lantai sama ada di sesetengah bahagian atau keseluruhan ruangan.
#4 Gaya Industri (Industrial style)
Kredit gambar: Atap.co
Kunci untuk mendapatkan bilik air gaya industri adalah dengan menggabungkan perkakasan bilik mandi dengan bahan yang kuat dan tahan lasak. Contohnya dengan memilih lekapan (fixture) logam, dinding batu-bata serta ruang lantai yang terbuka.
Cetusan idea boleh bermula dengan rak tuala yang diperbuat daripada keluli ditambah dengan kemasan berwarna emas.
#5 Tropika Mewah (Luxurious tropical)
Kredit gambar: Pinterest
Pencinta alam semula jadi pasti sukakan dekorasi bilik air yang satu ini. Dekorasi bilik air tropika mewah berjaya mengambil tempat di hati individu ‘nature people’ yang masih ingin mengekalkan suasana mewah.
Oh ya, dekorasi bilik air gaya tropika mewah mementingkan warna-warna alam seperti kelabu, coklat gelap dan coklat lembut. Penggunaan kayu dan batu sungai juga diambil kira dalam dekorasi bilik air tropika mewah.
#6 Mewah Elegan
Kredit gambar: Pinterest
Rahsia bilik air kelihatan mewah ialah dari segi pencahayaan dan kemasan dinding dan lantai. ‘Built-in rack’ ialah salah satu cara untuk menampakkan bilik air Mama kelihatan mewah. Selain itu, penggunaan pintu kaca juga memainkan peranan dalam menampakkan bilik air kelihatan lebih luas.
#7 Minimalis
Kredit gambar: Creative Lab
Tema minimalis mementingkan kekemasan pada setiap masa. Jadi bagi memastikan bilik air sentiasa kelihatan rapi, pilih storan tersembunyi seperti kabinet berpintu.
Dekorasi minimalis memfokuskan kepada fungsi berbanding nilai kosmetik. Alatan yang tidak memberikan fungsi secara maksimal harus dielakkan.
#8 Rustic
Kredit gambar: Pinterest
Masih ingat filem fantasi Spiderwick yang pernah ditayangkan pada tahun 2008 dahulu?
Ya, dekorasi bilik air rustic serupa seperti dalam filem tersebut. Bahan binaan dan hiasannya diperbuat daripada sumber kayu atau perkakasan yang seakan-akan warna kayu. Dekorasi bilik air rustic diinspirasikan dari rumah-rumah desa di barat.
#9 Ala Bali
Kredit gambar: Pinterest
Bilik air ala Bali mempunyai hubungan terus dengan dunia luar. Maksudnya disini, inspirasi bilik air Bali terdapat bukaan bebas terhadap langit dan ruang di bahagian luar rumah.
Dekorasi bilik air inspirasi dari provinsi Indonesia itu boleh juga dipelbagaikan dengan tanaman hijau sebagai hiasan tambahan.
#10 Scandinavian
Kredit gambar: Pinterest
Ciri-ciri bilik air yang berkonsepkan scandinavian menampilkan aspek kesederhanaan dan kecantikan. Ia boleh diaplikasikan untuk ruang yang luas dan kecil kerana elemen penting dalam menjayakan konsep scandinavian ialah white and wood.
Warna putih dan kemasan kayu ialah kunci kejayaan tema scandinavian. Untuk kelihatan lebih menarik, letakkan cermin bersaiz besar serta mozek bercorak monokrom.
#11 Merah Jambu Millennial
Kredit gambar: Hunker
Merah jambu sangat sinonim dengan gaya feminin. Warna lembut itu juga kini diminati oleh golongan lelaki.
Cat dinding dan lantai berwarna kelabu gelap atau hitam agar bilik air merah jambu millennial kelihatan lebih maskulin. Mama boleh gantikan tub mandian dan singki yang kebiasaannya berwarna putih kepada warna merah jambu.
#12 Hitam dan Putih
Kredit gambar: Yuubath
Bilik air yang memainkan warna hitam dan putih sebenarnya memperolehi dua kelebihan. Pada satu masa, ia boleh terlihat klasik. Manakala, waktu yang lain pula ia boleh kelihatan kontemporari.
Dekorasi bilik air monokrom ini ‘tak lapuk dek hujan, tak lekang dek panas’. Ia masih tetap relevan sepanjang zaman.
Tips Dekorasi Bilik Air
Ruang Selesa
Susunan perabot, perkakas dan lekapan perlu dirancang rapi. Terlalu banyak barang dalam bilik air mungkin buatkan Mama sukar bergerak. Jika ruang bilik air terhad, pertimbangkan untuk menggunakan alatan yang mudah dipasang atau dialihkan.
Pencahayaan
Faktor pencahayaan menjadi salah satu dari tiga perkara penting yang menyerlahkan lagi bilik air rumah Mama. Mungkin, Mama boleh pertimbangkan untuk memasang lebih dari satu sumber cahaya agar bilik air menjadi lebih nyaman.
Pemilihan Warna
Kesilapan memilih warna bilik air boleh buat Mama menyesal di kemudian hari. Warna memainkan peranan dalam memberikan nuansa sesuatu ruangan.
Warna cerah atau gelap terserah pada Mama. Paling penting Mama tidak mengabaikan faktor cahaya semulajadi dalam bilik air.
Akses
Faktor kebolehcapaian perlu diambil kira agar bilik air sesuai dan selamat digunakan di masa hadapan. Bukanlah bermaksud kita minta sebarang keadaan buruk berlaku tetapi ianya sekadar persediaan kalau-kalau ada ahli keluarga yang kurang upaya ingin menggunakan bilik air nanti.
Bajet
Sebenarnya berbelanja besar bukanlah satu-satunya cara untuk mula mendekorasi bilik air idaman Mama tetapi ianya tentang bagaimana Mama bijak mengatur bajet yang ada dan membelanjakannya.

Ubah suai bilik air idaman menjadi seperti yang diidamkan memerlukan kebijaksaan dalam susun atur dan pemilihan perkakas. Selain itu, warna dan hiasannya juga memaikan peranan dalam menonjolkan keunikan setiap dekorasi.
Namun begitu, Mama Siti suka untuk berpesan agar Mama tidak terlalu gopoh-gapah ketika menghias bilik air idaman. Sebaiknya ikuti lima tips dekorasi bilik air supaya Mama berjaya mendapatkan hasil maksimal.
Diharap artikel kali ini berjaya mencetuskan idea Mama mengubah suai bilik air yang ekslusif dan mewah.

Dapatkan lebih banyak info tentang pokok hiasan dan dekorasi rumah di SINI.


Perkenalkan Pelbagai Tekstur & Rasa, Ini 10 Makanan Bayi 9 Bulan Dengan Resepi Lengkap

Mama ada perasan tak sekarang ini bayi macam sukar nak membuang, kadang-kadang sampai berkerut dahinya dan menangis? Kalau ada, Mama kena tahu tau kadang-kadang bayi sembelit disebabkan oleh menu makanan bayi 9 bulan yang Mama bagi tak cukup serat yang sepatutnya.
Disebabkan itulah bayi susah untuk buang air besar atau menjadi sembelit dan kerap buat perangai kerana perutnya yang tidak selesa. Oleh itu, untuk mengelakkan bayi selalu sembelit, di bawah ini Mama Siti kongsikan beberapa jenis makanan dan juga menu yang boleh Mama cuba berikan kepada bayi yang kerap menghadapi masalah sembelit ini.
InsyaAllah, ia dapat membantu. Jom lihat!
Senarai Resepi Makanan Bayi 9 Bulan
#1. Resepi Roti Susu Bakar + Buah Kiwi

Kredit gambar: Telegram @Idea Resepi makanan bayi
Bahan-bahan:
Roti wholemealSusu fullcreamBuah kiwi dipotong keciltelur 1 biji
Cara-cara:
Potong roti wholemeal kepada dua bahagian. Rendam di dalam susu fullcream yang telah dikacau bersama telur. Kemudian Mommy boleh bakar atau goreng mengikut kesukaan. Siap dihidang bersama buah kiwi yang siap dipotong.
#2. Makanan Bayi 9 Bulan: Egg Muffin
Kredit gambar: Telegram @Idea Resepi makanan bayi
Bahan-bahan:
1 biji telur Lobak merah yang telah diparutAyam yang telah dicincangSerbuk cheesePotongan buah epal
Cara-cara:
Satukan kesemua bahan di atas. Kacau sebati di dalam bekas. Bakar pada suhu 170 darjah celcius selama 7 minit. Siap dihidang bersama dengan potongan buah epal.
#3. Makanan Bayi 9 Bulan: Resepi Bergedil Daging
Kredit gambar: Telegram @Idea Resepi makanan bayi
Bahan-bahan:
2 biji ubi kentang (rebus atau kukus)Sayur sawi pak choyBawang besarDagingUnsalted butter1 sb Cream cheeseTepung gandumTelur
Cara-cara:
Rebus atau kukus kentang sampai empuk.Tumis bawang dengan unsalted butter. Masukkan daging dan tunggu sampai masak. Masukkan sayur hijau. Goreng sampai masak.Lenyekkan kentang yang telah masak.Campur kentang dengan daging tadi. Masukkan juga cream cheese.Masukkan sikit saja tepung sehingga boleh diuli.Celup yang diuli dengan telur dan goreng dengan minyak zaitun.
#4. Resepi Curly Pumpkin
Kredit gambar: Telegram @Idea Resepi makanan bayi
Bahan-bahan:
LabuTepung jagung
Cara-cara:
Kukus potongan buah labu sehingga ia menjadi empuk. Kemudian lenyekkan sehingga ia menjadi lumat. Setelah itu, campurkan dengan sedikit tepung jagung dan kacau sebati. Masukkan semua bahan yang dikacau tadi ke dalam plastik, buatkan lubang kecil di bahagian hujung dan picit keluar sebatian tadi terus ke dalam minyak yang panas. Goreng sehingga ia masak.
#5. Makanan Bayi 9 Bulan: Resepi Kari Ikan Merah
Kredit gambar: Telegram @Idea Resepi makanan bayi
Bahan-bahan:
Ikan MerahBawang merahBawang putihSerbuk kari ikanDaun kariSantan freshSerbuk bilis
Cara-cara:
Tumiskan bawang sehingga garingMasukkan serbuk kari ikan.Tumis sehingga pecah minyak kemudian baru masukkan ikan & daun kari.Kemudian masukkan santan, jangan lupa sentiasa kacau supaya santan tak berketul.Masukkan serbuk perasa ikan bilis untuk menggantikan garam.
Nota: untuk bayi yang baru nak diperkenalkan dengan makanan berempah atau sedikit pedas, Mama boleh cuba dengan kuantiti sedikit dahulu ya.
#6. Nugget Ayam Homemade
Kredit gambar: Telegram @Idea Resepi makanan bayi
Bahan-bahan:
400gm isi ayam/dada ayam yang dicincang1-2 biji bawang merah1-2 biji bawang putih1/2 cawan carrot1/2 cawan seleri (sekiranya mahu)daun bawang (optional juga untuk rasa dan aroma)3 sudu tepung jagung2 sudu serbuk ayam2 biji telur
Cara-cara:
Blender isi ayam dengan telur dan serbuk ayam. Boleh tambah air dalam 1/4 cawan untuk mudahkan bahan diblender.Campurkan bahan blender tadi dengan tepung jagung.Gaul rata adunan. Tambah air atau tepung untuk adunan yang tidak terlalu pekat/cair.Sapu minyak pada loyang dan kukuskan adunan sehingga masak. Sekejap saja dah masak, sekitar 10-20 minit.Sejukkan adunan yang telah dikukus dan potong nugget ikut kesukaan petak atau jejari.Celup dalam telur dan golek-golek dalam serbuk roti.Simpan untuk goreng hari lain/ buat stok dalam peti ais. Lapik plastik supaya tidak melekat bila keras nanti dan senang nak dikeluarkan.Goreng tak perlu lama sebab isi sudah sedia masak.Hanya bagi garing sahaja.
#7. Makanan Bayi 9 Bulan: Resepi Bubur Sumsum
Kredit gambar: Telegram @Idea Resepi makanan bayi
Bahan-bahan:
3 sb tepung beras1 cawan fresh milkTopping buah buahan pilihan
Cara-cara:
Satukan tepung beras dan juga fresh milk di dalam periuk. Kacau sebati.Masak di atas dapur menggunakan api sederhana kecil sehingga adunan menjadi likat. Pastikan tepung telah benar benar masak. Tutupkan api.Tuangkan adunan ke dalam bekas yang bersesuaian. Biarkan adunan sejuk seketika sebelum diletakkan topping buah buahan kegemaran.Sejukkan di dalam peti sebelum dihidangkan.
#8. Resepi Biskut Susu
Kredit gambar: Telegram @Idea Resepi makanan bayi
Bahan-bahan:
1 cup tepung jagung *1 cup susu tepung *susu tepung yang dibancuh/freshmilk
Cara-cara:
Masukkan bahan-bahan bertanda *. Kemudian masukkan pula freshmilk dan gaul sehingga menjadi satu adunan.Uli sehingga adunan tidak melekat ditangan.Panaskan oven suhu 180 darjah celcius selama 10 minit.Bakar adunan pada suhu 180 darjah celcius selama 15 minit atau sehingga masak atau mengikut kesesuaian oven masing-masing.
#9. Makanan Bayi 9 Bulan: Resepi Nugget Nasi
Kredit gambar: Telegram @Idea Resepi makanan bayi
Bahan-bahan:
Nasi panas (baru masak)Ayam cincang Serbuk bilisTelur dan serbuk roti (untuk salutan luar)
Cara-cara:
Pertama sekali, gaulkan kesemua bahan-bahan yang disenaraikan di atas hingga sebati.Seterusnya, lenyekkan bahan supaya ia melekat antara satu sama lain dan tidak mudah berderai. Kemudian, kepal-kepalkan dan tekankan supaya leper.Bila dah jadi bentuk-bentuk yang diinginkan, langkah seterusnya adalah buat lapisan luarnya yang rangup.Bila dah siap disalut, kena bekukan dulu dalam peti sejuk bahagian freezer. Lepas bentuknya dah mengeras, bolehlah digoreng.
#10.  Makanan Bayi 9 Bulan: Resepi Bubur Ayam Ala MCD

Bahan-bahan:
60 gram isi ayamDaun bawang/daun supCarrotSaderi2 sb beras1 sb minyak bijan1 ulas bawang putih1 inci halia
Cara-cara:
Masukkan beras, isi ayam, halia, bawang putih, lobak dan saderi ke dalam periuk nasi dan masak nasi macam biasa.Apabila air dah kering, bubur kembang cantik, sayur semua dah lembut termasuklah ayam, Mama masukkan hirisan daun bawang, bawang goreng homemade dan minyak bijan.Gaul rata dan biarkan seketika sebelum tutup api atau matikan suis.Sejukkan dan siap untuk dimakan.
Jenis Makanan Yang Bagus Untuk Bayi Yang Ada Masalah Sembelit
Kredit gambar: www.yummly.com
1. Epal
Pectin dalam epal dapat membantu memperbaiki keseimbangan bakteria di usus, seterusnya berupaya untuk memudahkan pergerakan najis di usus.
2. Pir
Buah pir mempunyai kandungan fruktosa dan sorbitol semulajadi yang boleh menjadi pelawas untuk mudahkan pembuangan air besar.
3. Kiwi
Buah kiwi pula mengandungi enzim actinidin yang memain peranan dalam pergerakan usus supaya najis bayi dapat lawas dengan baik.
4. Buah tin
Buah tin pula mempunyai kandungan enzim fisin, yang beri kesan baik pada usus untuk melancarkan pembuangan.
5. Buahan citrus
Serat pektin dan antioksida naringenin dalam buahan citrus berupaya untuk membantu perjalanan usus menjadi lebih baik dan mengelakkan sembelit berpanjangan.
6. Bayam dan Sayuran Hijau
Manakala sayuran hijau pula mempunyai serat yang mudah larut di mana ia penting untuk membuatkan najis menjadi lembut.
7. Brokoli
Brokoli membuatkan najis menjadi lebih berat di mana ia akan memudahkan serta melancarkan pembuangan najis.
Semoga dengan perkongsian ini, Mama Siti sangat berharap Mama berpuas hati dengan hasilnya nanti. Semoga membantu!

Lihat pelbagai tips pemakanan dan resepi untuk si manja di SINI.


Cepatnya Susu Basi – Mama Yakin Ke Cara Penyimpanan Susu Ibu Tu Betul? Jom Semak Sini

Mempunyai susu badan yang banyak sehingga perlu diperah merupakan satu kelebihan yang tak semua orang dapat, tetapi kalau cara penyimpanan susu ibu yang diperah itu salah, alamatnya akan dibuang begitu sahaja! Sayang kan Mama?
Kalau susu badan banyak, mungkin tak kisah sangat boleh diperah lagi. Tetapi bagi Mama yang kurang susunya, memang sangat-sangat sedih kalau susu yang dihimpun dah tak boleh guna lagi! Sampai ada ibu yang menangis tau!
Jadinya, daripada membiarkan susu badan menjadi rosak disebabkan kurangnya pengetahuan Mama cara simpanan yang betul, melalui perkongsian kali ini Mama Siti nak tolong Mama-mama semua lebih faham dan jelas bagaimana cara penyimpanan susu ibu yang paling tepat.
Jom lihat caranya!
7 Cara Penyimpanan Susu Ibu Yang Betul

Kredit gambar: www.bostonmagazine.com
Berikut merupakan cara penyimpanan susu yang telah diperah:
#1. Simpan Dalam Bekas Kecil Untuk Sekali Guna
Mama simpan susu yang telah diperah di dalam bekas kecil iaitu bekas yang cukup untuk sekali penyusuan sahaja.Susu yang telah diperah tadi Mama biarkan seketika. Tujuannya adalah untuk menurunkan suhunya, kemudian Mama label bekas sebelum menyimpan ke dalam peti sejuk ataupun di tempat beku.Mama kena pastikan susu yang telah diperah tersebut hanya boleh disimpan pada suhu bilik 26°C selama 4 jam sahaja, jika Mama simpan di dalam peti sejuk, ia mampu bertahan untuk 2 hingga 3 hari.
#2. Simpan Dalam Botol Kaca
Kredit gambar: www.pinterest.com
Mama boleh gunakan botol kaca untuk simpan di tempat beku kerana komponen susu berada dalam keadaan terbaik jika di simpan di dalam botol kaca.
#3. Botol Plastik
Kredit gambar: bestappsforkids.com
Pilihan yang ketiga pula adalah dengan menyimpan di dalam bekas plastik yang bebas BPA bersesuaian. Pastikan botol tersebut keras dan berwarna jernih.
#4. Cara Penyimpanan Susu Ibu di Dalam Beg Plastik Steril
Kredit gambar: babysparks.com
Mama juga boleh menggunakan beg plastik yang telah disterilkan tetapi perlu diingat hanya untuk sekali penggunaan sahaja tau!
#5. Simpan Dalam Cooler
Selain peti ais, Mama boleh cuba simpan di dalam cooler yang dipenuh dengan pek ais di mana ia mampu bertahan selama 24 jam. Cara ini sangat sesuai kalau Mama travel ke mana-mana!
#6. Cara Penyimpanan Susu Ibu di Tempat Beku Peti Ais Dua Pintu
Simpan di bahagian sejuk beku bagi peti sejuk yang mempunyai dua pintu pula, kebiasaannya ia mampu tahan selama 3 bulan.
#7. Peti Sejuk Pintu Satu
Bahagian tempat beku bagi peti sejuk satu pintu pula adalah tidak sesuai jika Mama ingin menyimpan susu selama 3 bulan kerana ia mampu bertahan selama dua minggu sahaja.
Jadual Jangka Waktu atau Tempoh Cara Penyimpanan Susu Ibu
Kredit gambar: www.fizaizawa.com
Penyusuan susu ibu secara eksklusif untuk enam bulan pertama kehidupan bayi dan sebolehnya secara berterusan lebih kurang 12 bulan adalah sangat disyorkan oleh American Academy of Pediatrics (AAP).
Susu ibu banyak manfaat kepada bayi di mana ia boleh melindungi si manja Mama daripada jangkitan dan mengurangkan kadar masalah di kemudian hari seperti diabetes, obesiti dan juga asma.
Malah, protein yang terdapat di dalam susu ibu turut memudahkan ia dihadam berbanding dengan susu formula.
Bukan berkhasiat untuk bayi sahaja, tetapi untuk diri Mama sendiri. Antara kebaikan yang Mama peroleh ketika menyusukan bayi adalah ia membantu mengecutkan rahim dan menghentikan pendarahan dengan lebih cepat.
Malah, penyusuan ibu ini juga meningkatkan ikatan yang terjalin di antara ibu dan bayi. Malah, Mama juga kurang berisiko untuk menghidap kanser payudara dan ovari. Banyak manfaat kan Mama?
Jadi Mama, jangan berputus asa dalam memberi susu kepada si manja tersayang. Dengan khasiat-khasiat penting yang terkandung di dalam susu ibulah, si manja Mama akan membesar dengan sihat dan mempunyai sistem imun tubuh yang kuat.
Semoga dengan perkongsian ini, Mama semua tidak lagi silap dalam cara menyimpan susu. Semoga bermanfaat!

Kalau Mama sedang hadapi masalah nak pam susu badan, boleh dapatkan pelbagai pilihan breast pump terbaik di SINI untuk mudahkan Mama!
Kesemua breast pump ini Mama boleh dapatkannya di website Motherhood. Dengan melayari laman web ini Mama bukan sahaja boleh melihat banyak lagi barangan si manja yang lain tetapi juga berpeluang memenangi banyak hadiah yang ditawarkan.
Untuk lebih informasi, anda boleh terus ke laman web Motherhood New Mom Privilege dan daftar sebagai seorang ibu di “New Mom Program” untuk mendapatkan Welcome gift yang eksklusif dan cabutan bertuah bulanan.
31 pemenang bertuah boleh memenangi sebuah Chicco KidFit 2-in-1 Belt Positioning Booster Car Seat dan 30 set bayi ekslusif untuk dimenangi.

Dapatkan pelbagai tips penyusuan yang lain di SINI.


Jangan Biarkan Macam Tu Je Mama. Panduan Keselamatan Kanak-kanak & Haiwan Peliharaan di Rumah

Secara semula jadi, sesetengah kanak-kanak akan lebih suka memegang haiwan ataupun haiwan peliharaan. Tetapi adakah Mama tahu betapa bahaya ataupun memudaratkan kesihatan anak-anak kita sewaktu memegang haiwan-haiwan ini?
12 Tips Keselamatan Kanak-kanak Dan Haiwan Peliharaan
1. Pastikan anak Mama hanya membelai bahagian leher, belakang, dan sisi kucing.

Elakkan kawasan muka, kepala dan perut terutamanya. Sebab kucing mungkin akan gigit bila belai di perut.
Sesetengah kucing mempunyai mood mereka tersendiri. Kadang suka dimanjakan, kadang suka dibiarkan. Perhatikan haiwan peliharaan Mama, baru boleh teruskan aksi membelainya.
2. Jangan kacau haiwan peliharaan ketika ia sedang makan, tidur, bermain sendirian atau menjaga anaknya.

Kucing mempunyai masa-masa mereka tersendiri. Jika mereka sedang bermain, makan, tidur dan sebagainya, janganlah dikacau! Apa perasaan kita bila dikacau pada waktu-waktu itu? Marah kan? Samalah dengan haiwan pun.
3. Kalau haiwan peliharaan sedang menggeram atau berdesis, jangan kacau! Biarkan ia bersendirian je tau.

Lebih baik untuk tidak masuk campur apabila mereka bergaduh. Waktu-waktu ini mereka mempuyai bisa untuk melawan musuh mereka. Jika terkena pada si manja, mungkin akan ke hospital!
4. Bagitahu pada anak yang haiwan mungkin terkejut dengan jeritan atau bunyi bising yang kuat dan nyaring serta pergerakan secara tiba-tiba.

Ini akan buat mereka melompat! Oleh itu, berjaga-jaga apabila haiwan peliharaan dekat dengan si manja.
5. Jangan biarkan anak mendekati haiwan peliharaan yang tidak dikenali begitu sahaja. Sebab takut ia agresif & mungkin menggigit.

Jika ada kucing jiran ke, kucing kawan ke yang selalu main bersama, tanya tuannya sebelum bermain dengan mereka setiap kali berjumpa. Mungkin kucing tidak biasa dengan siapa-siapa yang mereka jumpa. Oleh itu, selalu berhati-hati. Takut pula dicakarnya!
6. Jangan dekati haiwan yang nampak sakit atau cedera.

Bimbang dengan penyakitnya, jangan dekati haiwan yang kelihatan sakit. Kita juga tidak tahu mungkin penyakit boleh berjangkit pada manusia.
7. Jangan dekati haiwan liar dan strays.
Haiwan liar mungkin akan bertindak lain daripada haiwan yang selalu berada di rumah. Jika dibiar, takut diserang.
8. Ajar anak untuk tidak lari bila didekati oleh anjing pelik kerana berlari boleh memprovok anjing untuk mengejar dan menyerang.

Lagi sekali Mama Siti ingatkan, kita tidak tahu betapa agresif atau liar haiwan-haiwan diluar sana. Lebih baik berhati-hati daripada menyesal.
9. Sebaliknya, ajar anak untuk berdiri diam dan melihat lurus ke hadapan sehingga anjing itu pergi.

Ajarkan si manja untuk bertindak sewajarnya apabila berdepan dengan haiwan-haiwan liar ini.
10. Jika diserang anjing liar, didik anak untuk membuang sesuatu seperti beg galas untuk digigit anjing tersebut.

Untuk alihkan perhatian mereka, cuba untuk baling barang untuk mereka kejar.
11. Pastikan anak-anak menggunakan sarung tangan getah dan cuci tangan selepas membersihkan sangkar haiwan, tempat pasir, atau membersihkan halaman rumah.

Jika mereka mahu mencuci kandang haiwan peliharaan, pastikan mereka memakai perlindungan seperti glove dan mask muka. Banyak penyakit yang datang dari najis mereka. Selepas selesai, pastikan mereka mencuci tangan dengan bersih.
12. Jauhkan bekas makanan dan tempat pasir daripada jangkauan bayi dan kanak-kanak.

Bukan Mama tak kenal si manja, mereka suka sangat mencapai-capai dan masuk mulut. Oleh itu, perhatikan mereka serta tidak benarkan mereka dekat dengan makanan dan tempat pasir haiwan peliharaan.
Dapatkan infografik tentang keselamatan mereka di bawah! Semoga ia dapat membantu Mama dan Papa untuk lebih faham tentang keselamatan anak-anak kita dengan haiwan!

Dapatkan lebih banyak tips keselamatan anak-anak di SINI!